VELIKI KATEKIZAM I dio 



O BOGU I NAŠEM SPASENJU 




KRŠĆANIN SAM 



Kada su nas donijeli na krštenje, 
svećenik je pitao: »Što išteš od Crkve 
Božje?« Kumovi su u naše ime odgovo- 
rili: »Vjeru«. Svećenik je dalje pitao: 

»Što ti daje vjera?« Kumovi su kazali: 

»Život vječni«. Svećenik nam je tada 
zapovjedio: »Ako, dakle, hoćeš da uniđeš 
u život, vrši zapovijedi 1 Ljubi Gospodina 
Boga svoga svim srcem svojim i svom 
dušom svojom i svom mišlju svojom, a 
bližnjega svoga kao samoga sebe!« — Na 
kraju je položio na nas bijelu haljinicu 
i opomenuo nas da tu bijelu krsnu haljinu ponesemo neokaljanu 
pred sudište Kristovo da bismo postigli vječni život. 

Lijep obred krštenja tumači nam što smo postali po krstu i kako 
smo velike darove primili. A darovi nam nalažu dužnosti. 


1. Na krštenju smo postali kršćani katolici 

Krštenjem nas je Krist primio u svoju vjersku zajednicu — 
Katoličku Crkvu. Tako smo se sjedinili s Kristom. Postali smo 
kršćani, a to znači Kristovi učenici. U Katoličkoj Crkvi ima danas 
preko 580 milijuna Kristovih vjernika. Svi kršćani katolici su na 
putu u nebo. Po krštenju njima pripadamo i mi. I mi moramo doći 
u nebo. 


2. Po krštenju je Bog postao naš Otac, a mi njegova djeca 

Zato smo se, prije negoli su nas krstili, odrekli đavla i obave- 
zali se da ćemo poslije krštenja živjeti kao Božja djeca. 

3. Krštenje nam je dalo Isusove darove 

Sami ne možemo doći u nebo k Ocu, no Isus, naš Spasitelj, može 
nas privesti k Njemu. Budući da nas ljubi, daje nama djeci Božjoj, 
po svojoj Crkvi nebeske darove da ne iznemognemo na putu u nebo. 
Kada smo krštenjem stupili u Crkvu, i mi smo te darove primili. 

Prvi dar je vjera. Na krštenju smo je primili kao Božji dar. 
Od časa kad smo došli k razumu, imamo dužnost da vječne istine 
svete vjere sve bolje upoznajemo. Time sve bolje spoznajemo i svo- 

i 

ga nebeskog Oca. Zato ga i častimo, u njega se ufamo i djetinje 
ga ljubimo. 

Drugi dar su sakramenti. Prvi sakrament — sv. krštenje, dao 
nam je pravo da možemo primati i druge sakramente. Oni su izvori 
na putu u nebo. Isus nam ih je otvorio da se njima krijepimo na 
putu u nebo, da ne iznemognemo. 

Treći dar su zapovijedi. To su putokazi na putu u nebo, koje 
je Isus postavio dok je još učio na zemlji. Iz njih spoznajemo kako 
moramo živjeti da dođemo u nebo. Na krštenju smo primili dužnost 
da po tim zapovijedima živimo i tako se spasimo, 

O svim tim Isusovim darovima: o vjeri, koja nas uči o Bogu 
i našem spasenju, o sakramentima i o Crkvi, koja nam ih dijeli, te 

0 zapovijedima učit ćemo na vjeronauku. 

ODGOVORI: U Kakvu zajednicu smo stupili krštenjem? 2. Što znači ime: 
kršćanin? 3. Koliko ima kršćana katolika na svijetu? 4. Tko nas vodi k 
nebeskom Ocu? 5. Što smo obećali na krštenju? 6. Koje smo Isusove darove 
primili na krštenju? 7. Kakve smo dužnosti preuzeli na krštenju? 

NAUCI: 

1. Sto smo postali svetim krštenjem? 

Svetim krštenjem smo postali kršćani, katolici i djeca Božja. 

2. Zašto smo na svijetu? 

Na svijetu smo zato da živimo po Božjoj volji i da dođemo u nebo. 

3 . Sto ćemo učiti na vjeronauku? 

Na vjeronauku ćemo učiti: 

1. o Bogu i našem spasenju 

2. o Crkvi i sakramentima 

3. o zapovijedima. 

ZA ŽIVOT: Iz zahvalnosti za sveto krštenje poći ću jednom ovog 
tjedna u crkvu i pred krstionicom izmoliti Vjerovanje i Oče naš. U nedje- 
lju ću iz molitvenika obnoviti krsni zavjet. 

SVETO PISMO: »Božanstvena sila njegova darovala nam je sve što 
služi za život i pobožnost. (Po Isusu) nam je (Bog) darovao dragocjena i 
najveća obećanja.« (2. Petr. 1, 3) 

PRIMJERI SVETACA: 1. Sv. Stanislav Kostka je imao za svoje geslo 
ove riječi: »Rođen sam za veće stvari.« 

2. Svetoj Agati — mučenici sudac je predbacio: »Zar te nije stid što 
si kršćanka, kad si plemićkoga roda?« Svetica je odgovorila: »Najviše plem- 
stvo je biti Kristov službenik.« 

3. Sv. Ignacije Lojolski je napisao knjižicu »Duhovne vježbe«. U njoj 
govori: »Čovjek je stvoren da Boga svoga Gospodina hvali i časti i da mu 
služi te tako spasi svoju dušu.« Bezbrojni vjernici uzeli su to sebi k srcu 

1 tako stigli u nebo. 

ZADAO A: Nabavi bilježnicu za vjeronauk i lijepo je omotaj. Na prvoj 
strani nacrtaj veliki križ sa zrakama i krunom. Ispod toga napiši: »Katolik 
kršćanin postao sam dana u crkvi 

MOLITVA: Nebeski Oče! Ja, tvoje dijete, zahvaljujem ti za milost 

svetoga krštenja. Marijo, draga Majko, pomozi mi da ostanem vjeran Isusu 
do smrti. 

1. BOG SE OBJAVIO 


Mojsije je čuvao ovce u pustinji. Opazio je grm koji je gorio, a 
nije izgarao. Kad mu se približio, začuo je iz grma glas samoga 
Boga: »Ne primiči se bliže ovamo! Izuj obuću s nogu! Jer mjesto 
na kojem stojiš sveto je tlo. Ja sam Bog tvojih otaca.« Mojsije 
je sebi zaklonio lice. Bog je nastavio: »Šaljem te k faraonu da 
izvedeš moje ljude iz Egipta.« Mojsije ga upita kako mu je ime. 
Bog mu odgovori: »Ja sam koji jesam.« (Isp. 2, Mojs. 3J — 6) 



^ * # 


1. Bog se objavio 

Bog je neizmjerno uzvišen. Ipak nas ljubi. Zato nam se pribli- 
žio i govorio nam je tako da ga možemo i mi ljudi razumjeti. 

Kažemo: Bog se objavio. Govorio nam je sve što nam je po- 
trebno da živimo kao Božja djeca i da dođemo u nebo. Zato nam je 
kazao kakav je On, kako živi i što radi; čak i to zašto je stvorio nas 
ljude i kako moramo živjeti da budemo sretni. Govorio nam je što 
sve učinio iz ljubavi prema nama i kako se brižljivo skrbi za nas 
da budemo vječno sretni. Govorio je da je sav svijet stvorio zbog 
nas ljudi i da je čak poslao svoga Sina na zemlju da bismo mi 
došli u nebo. 

Bog nam je objavio mnogo takvih istina, koje mi nikada ne 
bismo mogli otkriti svojim malim razumom. Takve istine nazivamo 
vjerske tajne. Mnoge ne shvaćamo ni sada, pošto nam ih je Bog 
objavio. 

Kadikad je Bog govorio sam osobno, a najčešće po svojim po- 
slanicima. U Starom Zavjetu, to jest u vrijeme prije Krista, Bog 
nam je govorio po patrijarsima i prorocima, u Novom Zavjetu, koji 
traje od Krista, po svom ljubljenom Sinu i apostolima. 

2, Što je Bog objavio, sačuvano je u Svetom Pismu i 
usmenoj predaji 

Bog se pobrinuo da ono što je objavio bude sačuvano. Najviše 
toga je zapisano u Svetom Pismu. Bog nam je sam kazao da je pisce 
tih knjiga vodio Duh Sveti. Te su, dakle, knjige pisane po nadah- 
nuću Duha Svetoga i zato u njima 
nema nikakve zablude. 

Sveto Pismo se dijeli na Sve- 
to Pismo Starog Zavjeta, koje ima 
45 knjiga, i Novog Zavjeta, koje 
ima 27 knjiga. 

Ipak, sve što je Bog govorio 
nije zapisano u Svetom Pismu. 

Neke su istine apostoli jednostav- 
no naviještali a nisu ih zapisali; 
svojim nasljednicima su ih saop- 
ćili ili »predali« usmeno. Zato se 
te istine nazivaju »usmena preda- 
ja«. Poslije smrti apostola te su 
istine brižno zapisane. 

3. Što je Bog objavio, uči nas Isus po Katoličkoj Crkvi 

Isus je svojim apostolima zapovijedio: »Idite po svemu svijetu 
i propovijedajte evanđelje svakomu stvoru!« Kazao im je: »Tko 
vas sluša, mene sluša.« I još: »Ja ostajem s vama u sve dane do 
svršetka svijeta.« Isus je dao apostolima, a njihovim nasljednicima 
u svetoj Crkvi daje još i danas svoju pomoć da nepokvareno čuvaju 
i uče sve što je Bog zapovijedio. Po njima uči sam Isus i danas. 
Svaki čovjek je dužan slušati Crkvu u kojoj govori Isus. 

Sveta Crkva, u kojoj nas uči Isus, daje nam u ruke također 
knjige u kojima je rastumačena Isusova nauka. Knjiga u kojoj je 
ukratko naoisana sva Isusova nauka zove se katekizam. Oni koji nas 

j. * 

poučavaju katekizam zovu se katehete. Ono što moramo vjerovati 
Crkva je sa »rala u apostolskom vjerovanju. Neke istine moramo 
ne samo vjerovati nego izričito znati ako hoćemo da dođemo u nebo. 
Te istine se zovu glavne istine. 

ODGOVORI: 1. Zašto se Bog objavio? 2. Što znači: »Bog se objavio«? 3. 
Kako se zovu knjige u kojima je zapisana Božja objava? 4. Kako dijelimo 
Sveto Pismo? 5. Što je Stari Zavjet, a što Novi Zavjet? 6. Što je usmena 
predaja? 7. Tko nas uči u Crkvi? S. Gdje je ukratko sabrano ono što mora- 
mo vjerovati? 3. Zašto nazivamo neke istine glavnim istinama? 

NAUCI: 

4. Po kome se Bog objavio? 

Bog se objavio u Starom Zavjetu po patrijarsima i prorocima, a 
u Novom Zavjetu po Isusu Kristu i apostolima. 

5. Gdje je sačuvano ono što je Bog objavio? 

Ono što je Bog objavio sačuvano je u Svetom Pismu i u usmenoj 
predaji. 

6. Po kome nas danas Isus uči? 

Danas nas Isus uči po svetoj Katoličkoj Crkvi. 

7. Kako glasi apostolsko vjerovanje? 

Apostolsko vjerovanje glasi: Vjerujem u Boga, Oca svemogućega, 
Stvoritelja neba i zemlje. I u Isusa Krista, Sina njegova jedinoga, 
Gospodina našega, koji je začet po Duhu Svetom, rođen od Marije 
Djevice, mučen pod Poncijem Pilatom, raspet, umro i pokopan; 
sašao nad pakao, treći đan uskrsnuo od mrtvih; uzašao na nebesa, 
sjedi o desnu Boga Oca svemogućega; odonud će doći suditi žive 
i mrtve. Vjerujem u Duha Svetoga, svetu Crkvu Katoličku, općin- 
stvo svetih, oproštenje grijeha, uskrsnuće tijela i život vječni. 
Amen. 

8. Koje istine moramo naročito vjerovati i znati? 

Naročito moramo vjerovati i znati: 

1. Samo je jedan Bog, a tri su božanske osobe: Otac i Sin i Duh 
Sveti. 

2. Bog je sve stvorio, sve uzdržava i upravlja. 

3. Duša je čovječja besmrtna. 

4. Sin je Božji postao Čovjekom i otkupio nas svojom smrću na 
križu. 

5. Milost je Božja potrebna za spasenje. 

6. Bog će dobro nagraditi vječnom nagradom, a zlo kazniti vječ- 
nom kaznom. 

ZA ŽIVOT: Sto prije budem mogao, nabavit ću Sveto Pismo, bar Novi 
Zavjet. Događaje Svetog pisma uvijek ću pamtiti. Rado ću slušati propo- 
vijedi; u njima slušam Isusovu nauku. 

SVETO PISMO: »Mnogo puta i na različite načine Bog je nekada go- 
vorio očima po prorocima, na kraju je u ove dane nama progovorio po Sinu.« 

(Hebr. 1, 1) 

PRIMJERI SVETACA: Sv. Justin, kasnije mučenik, tražio je istine kod 
starih mudraca, no njegovo srce nije bilo sretno. Kad je jednom zamišljen 
šetao uz rijeku, sretne ga častan starac. Upita ga što je tako zamišljen. 
Justin mu odgovori da traži čistu istinu. Starac mu reče: »Cistu istinu naći 
ćeš u svetim knjigama kršćana.« Justin je počeo proučavati svete kršćanske 
knjige i doskora se pokrstio. Konačno je za kršćansku vjeru dao svoj život. 

ZADAĆA: 1. Nacrtaj dvije debele knjige i na prvu napiši: SZ — Stari 
Zavjet, a na drugu: NZ — Novi Zavjet. Nad njima nacrtaj goluba — sliku 
Duha Svetoga, koji nadahnjuje te knjige. 

2. Nacrtaj u bilježnicu naslovnu stranu katekizma, okolo niz od 12 dragulja, 
koji označuju 12 članaka apostolskog vjerovanja. Ispod ;oga napiši: Put 


u život. 

3. Pogledaj u crkvi propovjedaonicu i nacrtaj je, 

4 . Nauči brata ili sestru glavne istine ili Apostolsko vjerovanje. 

5. Napiši velikim slovima Apostolsko vjerovanje i ukrasi ga svetim zna- 
kovima. 


MOLITVA: Vjerujem čvrsto sve što je Esus Krist učio i što sveta Kato- 
lička crkva pređi aže vjerovati jer si to objavio Ti, Bože, koji si nepogješivo 
istinit. U toj vjeri želim živjeti i umrijeti. O Bože, umnoži moju vjeru! 


PJESMA: Vjerujem u Boga iz sveg uma svoga, 

nama djeci svojoj, Oca milosnoga. 

I u njegva Sina jednorođenoga, 
za spas duša naših na križ propetoga. 
Vjerujem u Duha, Boga velikoga, 
po kojemu zače Djeva Sina svoga. 


2. I RAZUM NAM GOVORI DA BOG JEST 



Sveti Franjo Asiški je nježno ljubio 
sve stvari koje su mu govorile đa ih 
je Bog stvorio za njega. Želio je da 
bude u svakom samostanskom vrtu 
poseban prostor za »sestrice ružice« 
da bi se svatko tko bi vidio njihovu 
ljepotu i osjetio njihov miris, sjetio 
Boga Stvoritelja i slavio ga. Rado- 
sno je pozdravljao »sestrice ptice« i 
govorio im: »Hvalite Gospodina, se- 
strice, hvalite ga, ta on je naš Stvo- 
ritelj i Otac.« Kad je bolestan i sli- 
jep ležao u siromašnoj kolibi, sasta- 
vio je zahvalnicu Bogu stvoritelju, 
nazvanu »Pjesma suncu«. U njoj go- 
vori: »Neka slave Gospodina sve 

stvari, a osobito brat Sunce, koji 
nam daje dan i koji nam s njime 
svijetli. Neka slavi Gospodina brat 
Mjesec i sestrice zvijezde, koje je 
razmjestio na nebu.« 


1. Da Bog jest, spoznajemo iz vidljivog svijeta 


Promatramo uru. Dobro znamo da nije nastala sama od sebe, 
nego da ju je načinio urar. Što je ljepša i što ide točnije, to veću 
hvalu zaslužuje onaj tko ju je načinio. 

Kada promatramo Sunce, a po noći Mjesec i bezbrojne zvijezde 
i sjetimo se da su to veličanstveni svjetovi, kada gledamo planine 
i mora, cvijeće i drveće, ptice i životinje, i kada napokon pomislimo 
na sebe, razum nam govori da sve to nije nastalo samo od sebe, 
nego da je sve to načinio netko tko je svemoguć — Bog. 

U prirodi nas zadivljuje čudesan red. Kako se savršenim re- 
dom kreću planeti oko našeg Sunca! Zemlja, koja kruži s njima, 
malo je nagnuta, da se lijepo mogu izmjenjivati proljeće, ljeto, je- 
sen i zima. Vode, koja je za život tako potrebna, ima svuda: u bu- 
narima, rijekama i morima, odakle se ishlapljuje i u oblacima opet 
vraća na naše njive i napaja ih u obliku kiše i rose. Posebno je 
divno uređeno svako živo biće: brani se, raste i razmnaža se. Oso- 
bito je umjetnički uređeno čovječje tijelo i njegovi organi. To ure- 
đenje nemaju stvari same od sebe, imaju ga od neizmjerno mu- 
druga Stvoritelja. 

Tako već iz stvorenja svojim razumom spoznajemo da Bog jest. 
Donekle spoznajemo i kakav je, na primjer, da je svemoguć i neiz- 
mjerno mudar. 

2. Da Bog jest, govori nam i savjest 

Savjest nam govori što je dobro, a što je zlo. Naređuje nam da 
činimo dobro i da se klonimo zla i onda kad nas nitko ne vidi. 
Savjest je naš sudac: za dobro djelo nas hvali, za zlo nas kori. Ona 
govori svakome čovjeku; makar joj se čovjek odupire ili je želi 
sasvim ugušiti, ne može je uništiti. 

Savjest, koja nam tako naređuje i sudi nam, mogao nam je 
dati netko tko je svet i tko nam može naređivati i suditi — Bog. 
Tako iz savjesti još spoznajemo da Bog jest i da je pravedan. 

Boga ipak najbolje spoznajemo iz onoga što nam je sam o sebi 
govorio, to jest iz objave. 

ODGOVOR. I: X. Može li nešto nastati samo od sebe? 2. Kako iz vidljivoga 
svijeta spoznajemo Boga i koje njegove vlastitosti? 3. Kako se javlja sa- 
vjest? 4. Kako iz savjesti spoznajemo Boga i koje njegove vlastitosti? 


NAUCI: 


* 


9. Odakle spoznajemo Boga? 

Boga spoznajemo: iz vidljivih stvorenja 

iz svoje savjesti 
iz Božje objave. 

ZA ŽIVOT: Kad budem promatrao lijepe karamfile i druge ruže kod 
kuće na prozorima ili lijepo cvijeće po livadama i polju, više puta ću pomi- 
sliti: Dragi Bože, ti si neizmjerno ljepši. 

SVETO PISMO: Majka Makabejaca je kazala svome sinu: »Molim te, 
dijete moje, pogledaj na nebo i na zemlju i promotri sve što je na njoj i 

pomislili da je to Bog stvorio ni iz čega pa da je i rod ljudski tako nastao.« 

(2. Mak. 7, 28) 

»Nebesa pripovijedaju slavu Božju, djela ruku njegovih navješćuje svod 
nebeski.« (Ps. 18, 2) 

»Jer svaki dom gradi netko, ali Bog je koji je sve stvorio.« (Hebr. 3, 4) 

»Luđaci od naravi bili su naime svi ljudi kojima je nedostajala spoznaja 

Boga i koji nijesu bili u stanju da zaključe iz vidljivih dobara na onoga 

koji jest i koji razmatrajući djela nijesu pronašli majstora tih djela.« 
(Mudr. 13, 1) 


PRIMJER: Jedne je večeri zvjezdoznanac Newton, jedan od najvećih 
umova, svih vremena, pošao s prijateljem na šetnju. Ovaj ga zamoli neka 
mu kaže kratak dokaz do postoji Bog. Newton samo pokaže prstom na nebo, 
na kojem su se u taj čas palile prve zvijezde i rekne: »Tu je!« 


, ZADAĆA: 1. Napiši kako je mudro uređeno čovječje tijelo (oko, uho, srce 
pluća i slično). 

2. Nacrtaj cvijeće i ispod njega napiši: O Bože, ti si neizmjerno ljepši. 


MOLITVA: »Hvala ti. Stvoritelju i Gospodine, što si mi dao da se 

mogu veseliti tvojim djelima.« (zvjezdoznanac Kepler) Tebe ljubim, Stvo- 
ritelju moj! 


PJESMA: Pred Božanstvom tvojim padamo sada, 

sav kršćanski kleči, moli se rod. 

I k nebesim pjesme, molitve sklada, 
da odmnijeva silni nebeski svod. 

Ćuj molbe nam, Bože, sad glas: 
daj tješi nas, spasi sve nas! 

Nek milosti tvoje sveti sad plamen 
sav kršćanski puk ti obaspe. Amen. 

3. BOG JE NEIZMJERNO UZVIŠEN DUH 

Jednom je Isus prolazio kroz Sa- 
mariju. Tamo se nalazio Jakobov 
zdenac. Umoran od puta sjeo je 
kraj njega. Bilo je oko podne. 

Priđe žena Samaritanka da za- 
grabi vode. Isus je zamoli: »Daj 
mi piti!« Iz razgovora je žena 
spoznala da je Isus prorok. Zato 
ga je upitala kako treba da se 
moli Bogu. Isus joj odgovori: 

»Bog je duh i koji ga mole mo- 
raju ga moliti u duhu i istini.« 

1. Bog je duh. Oko nas su mnoge 
stvari, koje mi niti vidimo, niti pipa- 
mo, a ipak nesumnjivo postoje. Po- 
mislimo samo na radio-valove! Pa- 
met također ne vidimo pa ipak ne 
sumnjamo da je imamo. Dušu ne vi- 
dimo, a ona ipak postoji jer primje- 
ćujemo njezine učinke. Isto tako ne 
vidimo Boga jer je duh i nema tijela. 

2. Bog je sam od sebe. Bog je neizmjerno uzvišen, više nego što m: 
možemo zamisliti i izreći. To spoznajemo ako mislimo na razliku 
između njega i stvorenja. Nekada nije bilo nijedne stvari, sve su 
one nastale. Stvari još i sada nastaju, mijenjaju se i nestaju. Kođ 
Boga je drukčije. On je uvijek bio, nije nastao, ne mijenja se i neće 
nikada prestati da bude. Što ima nije primio ni od koga. To je Bog 
sam o sebi kazao kad je Mojsiju progovorio iz gorućeg grma: »Ja 
sam koji jesam.« Bog je, dakle, sam od sebe. Zato je vječan i ne- 
promjenljiv. 

3. Bog je neizmjerno savršen. Stvari su ograničene i nesavršene. 
Bog je neizmjeran i nema nijedne nesavršenosti, svako pak dobro 
ima u najvećoj mjeri. Zato kažemo: Bog je neizmjerno savršen. 

Bog je najsavršeniji duh. Prema tome, ima najsavršeniji razum, 
zato vidi i znade sve. On je sveznajući i neizmjerno mudar. Ima 
na j savršeniju volju, kojom može sve. Zato je svemoguć. 

ODGOVORI: 1. Nabroji neke stvari koje postoje, a ne vidimo ih. 2. Zašto 
Boga ne vidimo? 3. Što znače riječi: »Ja sam koji jesam«? 4. ima li Bog u 
sebi nešto ograničeno i nesavršeno? 5. U kakvoj mjeri ima Bog svako dobro? 
6. Kakav je Božji razum i kakva je Božja volja? 



11 


NAUCI: 


10. Kakav je Bog? 

Bog je sam od sebe i neizmjerno savršen duh. 

11. Zašto kažemo: Bog je vječan? 

Bog je vječan kažemo zato jer je uvijek bio, jeste i bit će 
zauvijek. 

12. Zašto kažemo: Bog je sveznajući? 

Bog je sveznajući kažemo zato jer zna sve što je bilo, što jest 
i što će biti: znade također i naše misli. 

13. Zašto kažemo: Bog je svemogući? 

Bog je svemogući kažemo zato jer može načiniti sve Što hoće. 

ŽIVOT: Često cu misliti na to da je Bog uvijek uz mene. O Bogu 

cu uvijek govoriti s poštovanjem. Božje oko uvijek gleda, sakrit mu se 
ništa ne da. 

SVETO PISMO: »Ja sam, koji jesam i ne mijenjam se.« (Mal 3, 6) »Kako 
je veliko mnoštvo tvojih djela, Gospodine. Sve si mudro načinio.« (Ps 134, 6) 

ZADAĆA^ 1. Nacrtaj trokut i u njemu sveznajuće Božje oko. 2. Nacrtaj 
ruku koja drži zemaljsku kuglu (Božja svemogućnost). 3. Napiši što više 
razlika koje postoje između stvorenja i Boga (npr. čovjek ima dušu i tijelo, 
Bog je duh; čovjek umire, Bog je vječan itd.). 

MOLITVA: »Kralju vjekova, besmrtnomu, nevidljivome, jedinome Bogu, 
čast i slava u vi jeke vjekova.« (1. Tim 1, 17) 


4. BOG JE LJUBAV 


% 



koji Čini pokoru nego nad 
treba pokore.« 


Isusu su dolazili grješnici i rado su ga 
slušali. Farizeji su na to mrmljali. Zato 
im je Isus ispripovjeđio prispodobu o 
Božjoj ljubavi i o Božjem milosrđu. 
Kazao je: »Tko među vama koji ima 
stotinu ovaca i izgubi jednu ne ostavlja 
devedeset i devet u pustinji i polazi za 
izgubljenom dok je ne nađe? I kad je 
nađe, stavi je veseo na svoje rame pa 
kad dođe kući, sazove svoje prijatelje 
i susjede i reče im: »Veselite se sa 
mnom, jer sam našao svoju izgubljenu 
ovcu.« Kažem vam da će tako biti u ne- 
bu veća radost nad jednim grješnikom 
devedeset i devet pravednika kojima ne 


U toj prispodobi kazao nam je Isus kako nas Bog neizmjerno ljubi 
i kako još posebno ljubi siromašne grješnike. 

1. Bog je neizmjerno svet i savršen. Sv. Ivan, koji se na posljednjoj 
večeri naslonio na Isusove grudi, zapisao je o Bogu: »Bog je ljubav.« 
Budući da je Bog sama dobrota, zato voli i ljubi svako dobro, a mrzi 
svako zlo. Stoga velimo da je Bog neizmjerno svet. 



Zato jer je Bog svet, nagrađuje svako, pa i najmanje dobro 
djelo, a kažnjava svako zlo. Nagrađuje i kažnjava djelomično već 
u ovom životu. Ako učinimo dobro, uživamo unutarnji mir, imamo 
mirnu savjest. Ako učinimo zlo, savjest nas muči i peče. Potpunu 
nagradu ili pravednu kaznu odmjerit će nam Bog u vječnosti. Na 
sudnji dan će se Božja pravednost objaviti pred cijelim svijetom. 

2. Bog je neizmjerno dobar. Bog je od vijeka na nas mislio jer nas 
ljubi, stvorio nas je i očinski se brine za nas: svaki dan nam daje 
kruh i odijelo, dao nam je i brižne roditelje. Svim je stvorenjima 
zapovijedio, da nam služe. Radi nas se brine za svaku i najmanju 
stvarčicu. 

3. Bog je neizmjerno milosrdan. Kad su naši praroditelji sagriješili, 
Bog nas nije prestao ljubiti. Poslao je svoga Sina da nas spasi. »Bog 
je tako ljubio svijet da je dao svoga jedinorođenoga Sina«, govori 
sveti Ivan. 

Bog neće smrti grješnika, nego hoće da se obrati i da dođe u 
nebo. Zato ga ne kažnjava odmah, nego ga strpljivo čeka i opominje 
na pokoru. Rasvjetljuje ga i potiče svojom milošću da bi grješnik 

spoznao svoju nesreću i počeo čeznuti za srećom u Očevoj kući. Kad 
se grješnik skrušeno obrati, Bog mu velikodušno, oprašta sve što 
je sagriješio, pa i najveće grijehe. Opet ga prima za svoje dijete. 
Zato ni najveći grješnik ne smije očajavati. 

ODGOVORI: 1. Koju je prispodobu ispripovjedio Ssus o Božjoj ljubavi? 2, 
Što kaže sv. Ivan o Bogu? 3. Kako Bog već u ovom životu nagrađuje i 
kažnjava? 4. Što nam daje dobri Bog za* ovaj život? 5. Kako je Bog pokazao 
svoju ljubav prema čovjeku poslije grijeha? 6. Kako Bog postupa s 
grješnicima? 

NAUČI: 

14. Zašto kažemo da je Bog neizmjerno svet? 

Bog je neizmjerno svet jer ljubi svako dobro i mrzi svako zlo. 

15. Zašto kažemo: Bog je neizmjerno pravedan? 

Bog je neizmjerno pravedan jer svako dobro nagrađuje, a svako 
zlo kažnjava. 

16. Zašto kažemo: Bog je neizmjerno dobar? 

Bog je neizmjerno dobar jer imamo svako dobro od njega. 

17. Zašto kažemo: Bog je neizmjerno milosrdan? 

Bog je neizmjerno milosrdan jer nam rado oprašta grijehe ako se 
za njih kajemo. 

ZA ŽIVOT: Budući da me Bog toliko ljubi, moram i ja njega ljubiti 
i u njega se ufati. Molit ću s pouzdanjem: Oče naš koji jesi na nebesima. 

SVETO PISMO: Budite sveti u svemu vladanju jer je pisano: »Budite 
sveti jer sam ja svet.« (1 Petr. 15, 16) 

»Tako živ bio, neću smrti zlikovca, nego hoću da se obrati sa svoga puta 
i da živi.« (Ez 33 , 11) 

PRIMJER: Sveta Terezija od Djeteta Isusa ponavljala je pred smrt: 
»Ne kajem se što sam se predala Ljubavi«. Njezine su zadnje riječi bile: 
»Moj Bože, ljubim te.« 

ZADAĆA: Nacrtaj križ i napiši ispod njega: Tako je Bog ljubio svijet. 
MOLITVA: Moj Bože, sve iz ljubavi prema tebi! 

5. BOG OKREĆE SVE NA DOBRO 


Kad je nastao glad, Josipova braća su došla po žito u Egipat. Da 
ih iskuša, Josip ih je dao zatvoriti na tri dana u zatvor. Tada su 
raskajana braća govorila: »Zato je sišla na nas ova nevolja jer 
nismo uslišali brata kad nas je molio milosrđe.« Kad su drugi put 
došli po žito, Josip ih je ozbiljno iskušao da vidi da li ih je trpljenje 
popravilo. Napokon im se otkrio i kazao: »Ja sam vaš brat Josip, 



kojeg ste vi prodali u Egipat. Bog me je poslao pred vama da vas 
sačuva na životu. Niste me vi ovamo poslali nego Bog.« Po očevoj 
smrti pobojala su se braća da im Josip ne vrati zlo za zlo. A Josip 
im reče: »Iako ste vi zlo mislili protiv mene. Bog je to okrenuo 
na dobro, da spasi život mnogim ljudima. Ništa se ne bojte! Ja ću 
hraniti vas i vašu djecu.« 

Čovjeku se nameće pitanje: ako je Bog svemoguć i neizmjerno 
dobar, zašto dopušta tolika trpljenja, pa i grijehe na svijetu? Baš 
u tome što Bog ne sprečava trpljenja i grijeh, otkriva se kako je 
svemoguć, mudar i dobar. 

1. Bog okreće trpljenje na dobro. U Božjem je planu bilo da čovjek 
živi bez trpljenja na zemlji. Radi čovjekova grijeha došlo je trplje- 
nje na svijet i naši grijesi su uzrok mnogim trpljenjima. 

Bog ne želi da ljudi trpe, ali to dopušta, jer to može okrenuti 
na dobro. Dopustio je da Isus trpi; trpljenjem je zadovoljio za naše 
grijehe, zaslužio nam je milosti i tako nas je spasio. Tako je Bog 
Isusovo trpljenje okrenuo na dobro. 

Bog pušta da grješnik trpi, da bi po trpljenju spoznao svoj gri- 
jeh, pokajao se, popravio se i tako se spasio. Kao što se zlato čisti 
u vatri, tako se i čovjek u trpljenju čisti od grijeha i od grješnih 
sklonosti. Tako nas trpljenje vodi u nebo. 


Bog pušta da i pravednik trpi jer ga kuša i želi da i u trpljenju 
ispuni Božju volju i da se tako utvrdi u kreposti. Time zaslužuje 
i veću nagradu u nebu. 



2. Bog okreće grijeh na dobro. 

Bog je svet i ljubi svako dobro, a 
mrzi svako zlo. Mrzi grijeh, za- 
branjuje ga i daje nam milost da 
ga se možemo čuvati. Ako čovjek 
svoju slobodnu volju zloupotrijebi 
i griješi, Bog ne sprečava silom 
grijeh, već ga dopušta, jer ne želi 
oduzeti čovjeku slobodnu volju i 
jer posljedice grijeha lako okreće 
na dobro. Svemogući Bog uprav- 
lja svijetom tako da i grijeh može 
poslužiti njegovim svetim plano- 
vima. 

Dopustio je grijeh naših pra- 
roditelja i okrenuo ga na naše 
spasenje. Dopustio je grijeh Žido- 
va, koji su razapeli Isusa, i tako 
nas je Isus spasio svojom smrću 
na križu. 


ODGOVORI: 1. Otkuda trpljenje na svijetu? 2. Da li Bog želi da trpi- 
mo? 3. Kako trpljenje koristi grješniku, a kako pravedniku? 4. Zašto je Bog 
dopustio da Isus trpi? 5. Đa li grijeh sprečava svete Božje planove? 


NAUCI: 


18. Zašto Bog dopušta trpljenje?. 

Bog dopušta trpljenje da bi grješnika skrusio, a pravednika utvr- 
dio u kreposti. 

19. Zašto Bog dopušta grijeh? 

iiog dopušta grijeh jer ne želi čovjeku oduzeti slobodnu volju i 
jer može posljedice grijeha okrenuti na dobro. 

ZA ŽIVOT: Ako me zadesi kakvo zjo, neću sumnjati u dobroga Boga. 
Pouzdat ću se da će Bog to okrenuti na moje spasenje i mislit ću na Isusovo 
trpljenje. 


16 


SVETO PISMO: »Držim da trpljenja sadašnjega vremena ni jesu ništa 
prema slavi koja će se objaviti u nama . . . Onima koji ljube Boga sve po- 
maže na dobro.« (Rimlj. 8, 18 — 28) 


ZADAĆA: 1 . Napiši kako je Bog grijeh sv. Petra okrenuo na dobro. 
9 Napiši koji primjer iz svog života ili iz života svoje okoline, gdje se 
vidi kako je Bog zlo okrenuo na dobro. 


IZ ŽIVOTA CRKVE: Kada sv. Crkva na Veliki petak otkrije križ, 
moli: »Tvome križu klanjamo se, Gospodine, te hvalimo i slavimo sveto 

uskrsnuće tvoje, jer, evo, radi drveta nastade radost i cijelome svijetu.« 


MOLITVA: »Ljubezni Oče! Pomozi da svako trpljenje koje pošalješ 

tako strpljivo podnesem kao što su ga podnosili tvoji sveci.« (Biskup Baraga) 


6. BOG JE STVORIO SVIJET 


U početku Bog stvori nebo i zem ju. Zemlja je bila još pusta i 
prazna. Tama je ležala nad bezdanom. Dub je Božji lebdio nad 
vodama. Tada reče Bog: »Neka bude svjetlost!« I postade svjetlost. 
»Neka bude svod posred voda!« Tako načini Bog svod i nazva ga 
nebo. »Voda pod nebom neka se sabere na jednom mjestu i kopno 
neka se pokaže!« — »Neka pusti zemlja iz sebe travu!« — »Neka 
budu svjetlila na nebeskom svodu!« — »Neka vrvi voda posvuda 
od živih bića i ptice neka lete iznad zemlje na svodu nebeskom!« 
— »Neka zemlja proizvede živa bića svake vrste!« I tako se dogodi. 


I vidje Bog da je bilo dobro. 



2 Katekizam 

1. Bog je stvorio svijet. Svijet nije oduvijek, on je jednom počeo. 
Nije nastao ni sam od sebe. Svijet je stvorio Bog, Pri stvaranju on 
nije trebao ništa: ni građe, ni oruđa, ni pomoćnika, pa ni vremena. 
Stvorio ga je ni iz čega. Bog je sa no htio i stvorenja su nastala. 
Zato kažemo: Bog je stvorio svijet. 

2. Bog je stvario svijet jer je dobar i jer želi dobro stvorenjima. 

Bog je stvorio svijet iz ljubavi prema stvorenjima. Htio je da bi 
svi stvorovi bili dionici njegova bogatstva i njegove sreće. Neka iz 
njih odsijeva njegova dobrota i ljepota. On je, dakle, stvorio svijet 
jer je dobar i jer želi stvorenjima dobro. Nerazumna stvorenja 
odrazuju Božju ljepotu, a razumna stvorenja uz to i spoznaju Božju 
veličinu. Zato Boga slave i ljube. 

3. Bog uzdržava svijet i upravlja njime. 

Bog se očinski brine za stvoreni svijet. 
Neće da on opet padne u ništavilo. Bog 
ga uzdržava. On vodi sav svijet i upra- 
vlja svime što se na njemu događa. 
Upravlja životom svakog čovjeka i po- 
viješću svih naroda. Sve okreće na do- 
bro. Brigu kojom se Bog neprestano 
brine za svijet koji je stvorio nazivamo 
Božja Providnost. 

Budući da je Bog sve stvorio, go- 
spodar je svih stvorenja, sve je njegovo 
vlasništvo. 

ODGOVORI: 1. Da Ii su stvorenja oduvijek? 2. Što znači stvoriti? 3. Što 
Bog nije trebao kad je stvarao svijet? 4. Kako se Bog brine za stvoreni svijet? 
5. Čije vlasništvo su sva stvorenja? 

NAUČI: 

20. Otkuda je svijet? 

Svijet je od Boga. 

21. Zašto je Bog stvorio svijet? 

Bog je stvorio svijet jer je dobar i želi dobro stvorenjima. 

22. Kako nazivamo Božju brigu za svijet? 

Božju brigu za svijet nazivamo Božja Providnost. 

ZA ŽIVOT: Koliko stvari mi je potrebno za dostojan život! Služit ću 
se njima sa zahvalnošću prema Bogu koji mi ih daje. Zato ću uvijek 
moliti prije i poslije jela. 

SVETO PISMO: Na početku prve Mojsijeve knjige u prelijepoj pjesmi 
ono nam opisuje stvaranje svijeta. Najprije govori kako je Bog sve stvorio 

ni iz čega. Zatim opisuje kako je Bog najprije uredio stvoreni svijet, pa ga 
ukrasio biljkama, ribama, pticama i životinjama, a na kraju je postavio 
na svijet čovjeka, gospodara svih stvorenja. 

Sveto Pismo nas ne želi učiti prirodne nauke, nego vjerske istine, a 
prije svega ove: Bog je sve stvorio; stvorenja nisu bogovi; i život je od 
Boga; što je Bog stvorio, bilo je dobro. Da bi ga ljudi mogli razumjeti, 
Sveto Pismo govori o svijetu tako kako su ga zamišljali ljudi onog doba. 

IZ ŽIVOTA CRKVE: Sveta Crkva počinje gotovo sve blagoslove rije- 
čima: »Pomoć je naša u imenu Gospodina, koji stvori nebo i zemlju.« 

ZADAČA: 1. Nacrtaj zemlju, sunce i zvijezde, a nad njima ruke Boga 
Stvoritelja. 2. Napiši u kojim molitvama i pjesmama spominjemo Boga 
Stvoritelja. 

PJESMA: Nebesa Tvorce zvjezdanih, 

svog puka vječna svjetlosti, 
o Spasitelju ljudi svih 
usliši naše molitve! 


7. BOG JE STVORIO ANĐELE 

Poslije svoga krštenja Isus je otišao u pustinju. I kad je postio 
četrdeset dana i četrdeset noći, ogladni. Pristupio je k njemu đavao 
i tri puta ga je iskušavao. Po treći puta ga je Isus otjerao i kazao 
mu: »Odlazi, sotono, jer je pisano: »Klanjaj se Gospodinu svojemu 
Bogu i služi njemu jedinomu!« Đavao ga tada ostavi, a dođu anđeli 
i služili su mu. 

1. Anđeli su duhovi. Iz Objave znamo da postoje anđeli. Bog ih je 
stvorio prije nego čpvjeka. Anđela ima veliko mnoštvo. Imaju razum 
i slobodnu volju, ali nema.; u tijela; zato ih ne možemo vidjeti. Kad 
se ukazuju ljudima, često uzimaju lik lijepoga mladica. Obično ih 
slikamo s krilima. Time želimo reći da brzo slušaju Boga. 

2. Bog im je dao posvećujuću mi- 
lost. Bog je stvorio anđele da bi 
ga oni ljubili i služili mu i da bi 
kod njega bili zauvijek sretni. 
Zato im je dao posvećujuću mi- 
lost. Anđeli imaju bistar razum, 
jaku volju i po milosti posvećuju- 
ćoj nebesku ljepotu. Stoga su naj- 
odličniji Božji stvorovi. 

3. Svi nisu izdržali kušnju. Prije 
nego je Bog uzeo anđele k sebi na 
nebo, stavio ih je na kušnju, hoće 
li mu biti vjerni ili ne. Mnogi 
anđeli nisu izdržali kušnju. Pobu- 
nili su se protiv Boga. Njihov je 
vođa bio Lucifer. Protiv pobunje- 
nih anđela borili su se arkanđeo 
Mihael i vjerni anđeli. Pobunjeni 
anđeli su bili pobijeđeni. Bog ih 
je bacio u pakao. Nazivamo ih zli 
duhovi ili đavli. Oni mrze Boga, 
a mrze i ljude. Navode nas na gri- 
jeh i žele nas upropastiti. Ako Bog 
dopusti, mogu naškoditi čovječjoj 

duši i tijelu. Vjerne anđele je Bog tako nagradio da ih je uzeo na 
nebo. Tu zauvijek Boga ljube, hvale i služe mu. Nikada više neće 
izgubiti svoje sreće. 

4. Anđeli nas čuvaju. Dobri anđeli ljube i nas. Potiču nas na dobro 
i čuvaju nam dušu i tijelo. Svaki čovjek ima svoga anđela čuvara. 
On nam pomaže i svuda nas nevidljivo prati. Stoga mu se često 
preporučimo. 

ODGOVORI: 1. Kakvi su anđeli? 2. Zašto su anđeli najodličniji stvorovi? 
3. Zašto anđele ne vidimo? 4. Zašto je Bog stvorio anđele? 5. Što je Bog uči- 
nio prije nego je anđele uzeo na nebo? 6. Kako je Bog kaznio pobunjene 
anđele. 7. Kako nazivamo pobunjene anđele? 8. Kako je Bog nagradio vjerne 
anđele? 9. Što rade anđeli na nebu? 10. Ima li svaki, pa i odrastao čovjek, 
anđela čuvara? 

NAUCI: 

23. Koji su stvorovi najodličniji? 

Najodličniji stvorovi su anđeli. 

* ■ 

24. Kakvi su bili sui anđeli u početku? 

U početku su svi anđeli bili dobri. • 

25. Da li su svi anđeli ostali dobri? 

Svi anđeli nisu ostali dobri; neki su se pobunili protiv Boga. 

26. Kakvi su prema nama zli anđeli? 

Zli anđeli nas mrze i navode nas na grijeh. 

27. Kakvi su prema nama anđeli čuvari? 

Anđeli čuvari nas ljube i čuvaju nam dušu i tijelo. 

ZA ŽIVOT: Svako jutro i svako veče preporučit ću se anđelu čuvaru. 
Mislit ću na njega u kušnjama, opasnostima i na putu. Mislit ću i na anđele 
čuvare drugih ljudi. 

SVETO PISMO: »Anđelima je svojim zapovi jedio za tebe đa te čuvaju 
na svim putovima tvojim. Nosit će te na rukama svojim da gdje ne zapneš 
o kamen svojom nogom.« (Ps 90, 11 — 12) 

IZ ŽIVOTA CRKVE: Kada kod svete Mise izmolimo pređslovlje, u 
duhu se sjedinjujemo s anđeoskim zborovima i zajedno s njima slavimo 
Boga: »Svet, svet, svet, Gospodin Bog Sabaot. Puna su nebesa i zemlja 
tvoje slave. Hosana u visini!« Blagdan anđela čuvara slavimo 2. listopada. 
Prva nedjelja u rujnu zove se anđeoska nedjelja. 

PRIMJER: Sv. Franciska Rimska srdačno je štovala svog anđela čuva- 
ra. Bog joj je dao milost da ga je vidjela. Pošto je stupila u samostan, 
uvijek ga je vidjela kraj sebe. 

ZADAČA: 1. Ponovi događaj o mladom Tobiji i arkanđelu Rafaelu. 2. 
Ponovi događaj o sv. Petru u tamnici. 3. Napiši gdje nastupaju anđeli: a) u 
Starom, b) u Novom Zavjetu. 4. Napiši imena triju arkanđela koje pozna- 
jemo po imenu i potraži u kalendaru njihove blagdane. 5. Potraži sliku 
anđela čuvara, nalijepi je na veći karton i objesi kraj svog kreveta. 


8. BOG JE STVORIO ČOVJEKA 

Kada je Bog stvorio nebo i zemlju, još nije bilo nikoga tko bi 
obrađivao polja. Tada reče Bog: »Načinimo čovjeka na sliku i pri- 
liku svoju! Neka on vlada nad pticama, ribama i životinjama!« 
Tada načini Gospodin Bog čovjeka od praha zemaljskoga i udahnu 
mu. u lice duh života. Tako postade čovjek živo biće. Bog je uzeo 
čovjeka i postavio ga u raj da ga obrađuje i Čuva. 

A dade Gospodin Bog čovjeku ovu zapovijed: »Sa svakoga drveta 
u vrtu smiješ jesti, samo s drveta spoznaja dobra i zla ne jedi! 
Jer čim bi jeo s njega, morao bi umrijeti.« 


1. Čovjek ima tijelo i dušu. Bog je načinio čovječje tijelo iz »praha 
zemaljskoga«, to jest iz tvari koja je već bila stvorena.. IJ to tijelo 
udahnuo mu je dušu, koju je stvorio, prema svojoj slici, ni iz čega. 
Time mu je dao život. Čovjek ima, dakle, tijelo i dušu. 


Prvu ženu načinio je Bog od muža. j’rvim ljudima bilo je ime 
Adam i Eva. Od njih potječu svi ljudi. 

Budući da je čovjekova duša duh, nevidljiva je i besmrtna. 
Zato čovjek ima razum, kojim spoznaje, i slobodnu volju, kojom 
se može slobodno odlučivati. Po duši je sličan Bogu. Zato je naj- 
odličniji stvor na zemlji. 

2. Bog je dao Adamu i Evi posvućujuću milost. Bog ih je stvorio 
zato da bi došli k njemu u nebo i tamo zauvijek sretno živjeli. Da 
bi pak mogli doći u nebo, dao im je posvećujuću milost. Po njoj su 
bili na poseban način slični Bogu, bili su Božja djeca. 

3. Bog im je dao i posebne darove. Prvim je ljudima Bog osim mi- 
losti podijelio i posebne darove. Dao im je duboku spoznaju da su 
brzo, lako i duboko razumjeli i nisu se vagali. Volju im je naginjao 
na dobro da su že’jeli što je dobro i njemu milo, a zlo su lako 
nadvladali. Grješnih nagnuća nisu u sebi osjećali. Živjeli su u raju 
bez trpljenja, bolesti i žalosti. Rad im je bio ugodan. Tijelo im je 
također bilo neumrlo. Bog bi ih konačno uzeo u nebo, a da ne 
bi trebali prije umrijeti. 


4. Milost i darove su primili za sve ljude. Bog je stvorio sve ljude 
s uom namjerom da dođu k njemu u nebo. Zato je htio da svi ljudi 
naslijede po Adamu milost posvećujuću i posebne darove. No Adam 
bi ih morao zaslužiti poslušnošću prema Bogu za sebe i za potom- 
stvo. Zato su prvi ljudi morali izdržati kušnju. Bog im e dao zapo- 
vijed, da ne smiju jesti sa stabla usred raja. 

ODGOVORI: 1. Otkuda je čovjek? 2. Što znači: Bog je načinio čovjeka iz 
»praha zemaljskoga«? 3. šio je Bog udahnuo tijelu? 4. Kakva je duša i 
koje moći ima? 5. Zašto je duša besmrtna? 6. Kako je duša slična Bogu? 7. 
Zašto je duša još posebno slična Bogu? 8. Kakve je darove Adamu i Evi 
Bog podijelio osim milosti? 9. Što znaci: prvi ljudi su imali duboku spoznaju? 
10. Što znači: prvi ljudi su imali volju sklonu na dobro? 11. Kakav je bio 
život u raju? 12. Da Ii bi po Božjem planu prvi ljudi morali umrijeti? 13. 
Kakvu je zapovijed dao Bog prvim ljudima? 14. Zašto je Bog dao i u za- 
povijed? 

NAUČI: 


28. Kako je Bog stvorio čovjeka? 

Bog je stvorio Čovjeka tako da je iz zemlje načinio tijelo i udahnuo 
mu neumrlu dušu. 

29 zašto je čovjek najodličniji stvor na zemlji? 

čovjek je najodličniji stvor na zemlji jer ima dušu. 

30. Koji je najveći dar Bog dao prvim ljudima? 

Najveći dar koji je Bog dao prvim ljudima bila je milost posve- 
ćujuća. 

31. Sto su trebali naslijediti svi ljudi od praroditelja? 

Svi ljudi su trebali naslijediti od praroditelja posvećujuću milost 
i posebne darove. 

ZA ŽIVO i 1 : 1. Poštivat ću svakog čovjeka jer je svaki slika Božja. 2. 
Na krštenju sam dobio najveći Božji dar, milost posvećujuću. Čuvat ću to 
blago u svojoj duši da ga ne izgubim smrtnim grijehom. 3, Mi nemamo po- 
sebnih darova koje su imali Adam i Eva. Ipak nam vjera pomaže da dobro 
spoznamo tko nas je stvorio, zašto smo na svijetu, kako treba da živimo, 
što nas čeka poslije smrti. Slabu volju nam Bog jača milošću, koju naročito 
primamo po sakramentima. Molit ću često za živu vjeru i rado ću primati 
sakramente. 

SVETO PISMO govori tako jednostavno i na ljudski način o stvaranju 
praroditelja, kao i stvaranju svijeta da su to mogli razumjeti ljudi onog 
vremena kad je napisano. Želi nas učiti vjerske istine i kazati nam samo 
to što je važno za vjerovanje i za život po vjeri. 

Ono ne kaže da Ii je Bog odjedanput stvorio čovječje tijelo iz zemalj- 
skih tvari ili pak dugotrajnim razvojem. Isus nas opominje: »Što koristi 
čovjeku ako dobije sav svijet, a izgubi svoju dušu?« (Mt. 16, 26) »Ne bojte 
se onih koji ubijaju tijelo, ali ne mogu ubiti duše, nego se više bojte onoga 
koji može dušu i tijelo pogubiti u pakao.« (Mt. 10.28) »Što je čovjek da ga se 
spominješ, zemlje si, da ga pogledaš? Pa ipak namjestio si ga samo malo ispod 
Boga, okrunio si slavom i čašću. Postavio si ga vladaocem nad djelom ruku 
svojih, sve si mu metnuo pod noge.« (Ps. 8, 5 — 7) 

ZADAČA: Nacrtaj stepenice i na njima stvorenje po vrijednosti: neživu 
tvar (kamen), biljke, životinje, čovjeka, anđela, a iznad stvorenja nacrtaj 
Boga (Božje oko). 2. Nactraj mjesto s kućama, bolnicom, zatvorom, grob- 
ljem. Zatim precrtaj ono čega, po Božjem planu, ne bi bilo. 

9. GRIJEH PRARODITELJA 



Zmija reče ženi: »Je li doista kazao 
Bog: »Ne smijete jest* ni s kojega 
drveta u vrtu?« Žena odgovori zmiji: 
»Od plodova drveta u vrtu smijemo 
jesti, samo od plodova drveta što 
stoji usred vrta, zapovjedio je Bog: 
»Od toga ne smijete jesti, pa ni do- 
taknuti ga, inače morate umrijeti*« 
Zmija odvrati ženi: »Nikako nećete 
umrijeti. Dapače, zna Bog da će vam 
se otvoriti oči čim budete jeli s nje- 
ga i da ćete postati kao Bog kad 
spoznate što je dobro i zlo.« Sad 
istom vidje žena kako je plod drveta 
dobar za jelo i ugodan za pogled. 1 
ona uze od njegova ploda i stade je- 
sti. I mužu svojemu, koji je bio uz 
nju, dade o đnjega, i on također 
jede... Tada Bog reče ženi: »U bo- 
lovima ćeš rađati djecu.« I Adamu 
reče: »Neka je prokleta zemlja po- 
radi tebe! S mukom ćeš se od nje 
Uraniti sve dane života svojega. Tr- 
nje i korov će ti rađati. U znoju 
lica svojega jest ćeš kruh dok se ne 
vratiš na zemlju od koje si uzet; jer 
prah si i u prah se vraćaš.« (Isp. 1. 
Mojs. 3.1 — 20) 


1. Adam i Eva su sagriješili. Bog je htio iskušati poslušnost čovjeka. 
Zato je dopustio da zao duh kuša prve ljude. Da bi ih zaveo na gri- 
jeh, ovaj im je grdno lagao da će postati kao Bog ako budu jeli 
zabranjeno voće. Prvi ljudi u kušnji nisu poslušati Boga, povje- 
vali su zlom duhu, htjeli su postati kao Bog i jeli su zabranjeno 
voće. Jasno su vidjeli da u važnoj stvari prestupaju Božju zapovijed 
i da je prestupaju potpuno slobodno i time su načinili velik grijeh. 
Tako je bio učinjen prvi grijeh. 


2. Izgubili su milost posvećujući*. Kad su prvi ljudi sagriješili, izgu- 
bili su milost posvećujuću. Prestali su biti Božja djeca i izgubili su 
pravo na nebo. Zato je to bila najveća nesreća koja je došla na njih 
zbog grijeha. 

3. izgubili su posebne darove. Kad su sagriješili, oduzeo im je Bog 
i posebne darove. Njihova spoznaja je potamnjela. Njihova volja 

ie postala sklona na zlo. Otada ju je grješno nagnuće vuklo u grijeh. 
Bili su istjerani iz raja, morali su mnogo trpjeti i napokon umrijeti. 

R‘h' im je postao težak i naporan. 

Budući da su Adam i Eva s milošću požalili svoj grijeh i činili 

pokoru, Bog im je oprostio grijeh, ali su ostale njegove posljedice 
za njih i za sve ljude. 


4 Milost i posebne darove su izgubili za sve ljude. Po Božjoj na 
mj e ri svi bi Adamovi potomci imali milost posvećujuću i posebne 
darove da je Adam ostao poslušan Bogu. Budući da je sagriješio, 
oboje je izgubio i za sebe i za sve ljude. Tako se svi ljudi rađaju 
bez milosti posvećujuće, koju bi prema Božjem planu morali ^imati. 
To stanje nazivamo istočni grijeh. Taj grijeh nam sc oprašta na 
svetom krštenju-. Jedino je Blažena Djevica Marija bila očuvana 
od istočnog grijeha jer je bila izabrana za Majku Božju. Zato ka- 
žemo d a je bila začeta bez istočnoga grijeha. Ni Isus nije imao 
istočnog grijeha jer je Bog. Zbog Adamova grijeha svim je ljudima 
potamnio razum. Skloni smo grijehu, svi moramo trpjeti i napokon 

umrijeti. 

01»C«nVORI: 1. Kako je zli duh kušao prve ljude? 2. Zašto je grijeh pra- 
roditelja bio veliki grijeh? 3. Koja je bila najveća nesreća što je zbog gri- 
jeha zadesila Adama i Evu? 4. Nabroji i druge posljedice koje su zbog 
grijeha zadesile Adama i Evu. 5. Kakav je bio Božji plan s ljudima? G. 
Zašto se rađamo bez posvećujuće milosti? 7, Zašto nemamo posebnih đaro- 

va? 8. Tko nije imao istočnoga grijeha? 


NAUCI : 


32. Kakav grijeh su učinili prvi ljudi ? 

Prvi ljudi su htjeli biti jednaki Bogu i jeli su zabranjeno voće. 

33. Sto su prvi ljudi izgubili grijehom? 

Prvi ljudi su grijehom izgubili posvećujuću milost i sve posebne 
darove. 


34. Kakav grijeh ima svaki čovjek kada dođe na svijet? 

Svaki čovjek kada dođe na svijet ima istočni grijeh. 

35. Gdje se briše istočni grijeh? 

Istočni grijeh se briše na krštenju. 


36. Zašto je Blažena Djevica Marija bila očuvana od istočnoga grijeha? 

Blažena Djevica Marija je bila očuvana od istočnoga grijeha jer 
je bila izabrana za majku Božjem Sinu. 


ZA ŽIVOT: 1. Geslo sv. Dominika Savija: »Radije umrijeti nego sa- 
griješiti« — mora biti i moje geslo! 2. Ne smijem zaboraviti da je Bog htio 
da ljudi budu sretni već na ovom svijetu i bez trpljenja. Što nije tako, 
za to je kriv čovječji grijeh. 

Grješne sklonosti i napasti: I mi osjećamo u sebi grješne sklonosti. 

Glavne su: oaolost, škrtost, bluđnost, zavist, neumjerenost u jelu i piću, 
srditost, iijenost. Bog je zapovijedio: »Nadvladaj zlu požudu!« Isus nas je 
učio da u napasti molimo: »'I ne uvedi nas u napast!« Poučio nas e kako 
je možemo nadvladati: »Bdijte i molite da ne padnete u napast!« Posebno su 


teške napasti protiv čistoće. Zato se preporučimo Blaženoj Djevici Mariji 


da bismo ih nadvladali. (lađo molimo: »O Gospođo moja« i molitvicu: »O 


Marijo, bez grijeha začeta, moli za 


nas koji še k tebi niječemo!« 


IZ ŽIVOTA CKKVE: Blagdan Rezgr jesnog začeća Blažene Djevice Ma- 
rije slavimo 8. prosinca. Blagdan je zapovijedan. 

ZADAĆA: 1. Nacrtaj stablo i zmiju koja se ovija oko njega. Ispod 
toga napiši geslo sv. Dominika Savija! 2. U sredini povuci crtu i napiši na 
lijevoj strani posebne darove praroditelja prije grijeha, a na desnoj zle 
sklonosti poslije njega -sedam glavnih grijeha). 3. Napiši koje si posljedice 
istočnoga grijeha osjetio do sada. 


PJESMA: K Tebi oči podižemo, 

Djevo sveta, Djevo čista: 
ti si sjajna ona zvijezda 
koja spasom nama blista. 


Kad nas strasti bura vi;ie, 

kad nas studen grijeha bije, 

ti si, Djevo, sunce naše, 

što nas zlatnom zorom grije. (H. C. P. 14! 



10. BOG OBEĆAJ E SPASITELJA 

Poslije grijeha praroditelja Bog je kazao zmiji: 
»Neprijateljstvo ću staviti između tebe i žene, 
između roda tvojega i roda njezina; ona će ti sa- 
trti glavu, a ti ćeš vrebati na njezinu petu.« 
(Mojs. 3,15) 

1. Bog je već u raju obećao Spasitelja. Poradi gri- 
jeha praroditelja nebo je bilo zatvoreno ljudima. 
Nitko se nije mogao spasiti. Ipak se milosrdni Bog 
smilovao čovjeku, koji je bio zaveden na grijeh. 
Već je prvom čovjeku navijestio da će se od nje- 
gova roda roditi žena — Marija. Ona će sa svojim 
Sinom Isusom satrti glavu zmiji, to jest đavlu, da- 
kle pobijedit će ga. Tako je Bog već prvim ljudima 
obećao da će poslati Spasitelja, koji će opet zaslu- 
žiti milost i ljudima otvoriti nebo. To obećanje je 
poslije prelazilo iz pokoljenja na pokoljenje. 


2. Spasitelj nije došao odmah. Bog nije Spasitel ja poslao odmah kad 
ga je obećao. Poslao ga je istom mnogo tisuća godina poslije grijeha 
praroditelja. Međutim, ljudi su zaglibi!' u mnoge teške opačine. 

Mnogi su se narodi tako iskvarili i zaboravili jednog nevidljivog 
Boga te su štovali stvorove i načinjene idole; postali su pogani i 
idolopoklonici. Bog je dopustio da bi ljudi dobro spoznali nesreću 
grijeha i zatim što bolje prihvatili Spasitelja, 

3. Bog je posebno izabrao Izraelce. Da bi bar u jednom narodu osta- 
la vjera u Boga i ufanje u Spasitelja koji ima doći, Bog je izabrao 
židovski ili izraelski narod i s njime sklopio zavjet. Patrijarsima tog 

naroda ponavljao je obećanje da će Spa- 
sitelj doći iz njihova roda. Najvažniji 
patrijarsi su: Abraham, Izak i Jakob. 

Dok su Izraelci ispunjavali Božje 
zapovijedi, sve im je išlo dobro. Kada 
su napustili Boga, On je dopuštao da ih 
pritisnu neprijatelji. U takvim žalosnim 
časovima slao im je proroke. Oni su 
kao Božji poslanici naviještali pokoru, 
zatirali idolopoklonstvo i druge pre- 
stupke. Neki su, kao Ilija i Elizej, Bo- 
žjom pomoću činili čudesa, kojima su 
svjedočili da ih je sam Bog poslao. Na- 
dahnuti Duhom Svetim, prorekli su 
mnogo toga o budućem Spasitelju. Na- 
vijestili. su vrijeme i mjesto njegova ro- 
đenja, njegovo djelovanje, a također i 
njegovu muku, smrt i uskrsnuće. Zadnji 
prorok je bio Ivan Krstitelj. Tada se 
navršilo vrijeme da Bog ispuni svoje 
obećanje. Došao je Spasitelj Isus Krist. 



i 

ODGOVORI: 1. Kad je Bog obećao Spasitelja? 2, Kad je Bog poslao Spa- 
sitelja? 3. Kako su se iskvarili mnogi narodi? 4. Zašto Bog nije odmah 
poslao Spasitelja? 5. Koji je narod Bog obdario za izabrani narod? 6. Na- 
broji najvažnije patrijarhe, 7. Po kome je Bog ponavljao obećanja? 8. Što 
su radili proroci? 9. Nabroji neke proroke! Koji je bio zadnji prorok? 

NAUCI: 


37. Što je učinio Bog da bi se ljudi i poslije grijeha mogli spasiti? 

Da bi se ljudi i poslije grijeha imogli spasiti, Bog je obećao i po- 
slao Spasitelja. 


38. Tko je obećani Spasitelj? 

Obećani Spasitelj je Isus Krist. 

ZA ŽIVOT: Što bi bilo sa mnom da se Bog nije smilovao čovjeku? Bit 
ću zahvalan Bogu što nam je dao Spasitelja Isusa. 


IZ ŽIVOTA CRKVE: Crkvena godina počinje adventom. To je vri- 
jeme koje nas također sjeća na ono dugo doba kad su judi očekivali Spa- 
sitelja. U adventu idemo na zornice đa bismo se i mi pripravili na dolazak 
Spasitelja, koji će doći na svršetku svijeta. 

Proročanstva o Spasitelju su navijestila: 


1. Kada će doći Spasitelj: »Neće odstupiti žezlo od Jude, niti vladalački 
štap od nogu njegovih dok ne dođe onaj kome pripada (Spasitelj Kralj) i 
kome će se pokoravati narodi.« (1. Mojs. 49, 10) 

»Izaći će mladica iz pođanka Jesejeva, izdanak će proizaći iz korijena nje- 
gova.« (iz 11, 1) (Jese je bio otac kralja Davida. Kad bude njegov rod 
ponižen, doći će Spasitelj.) 


2. Da će Isusova Majka biti Djevica, a on Bog i čovjek: »Evo, Djevica će 
začeti i roditi sina i dat će mu ime Emanuel (tj. Bog s nama).« (Iz. 7, 14) 

3. Da će se roditi u Betlehemu: »I ti, Betlehem e, zemljo Judina, nipošto 
nisi najmanji među Judinim kneževskim gradovima, jer će iz tebe izaći 
vođa koji će vladati nad mojim narodom Izraelom.« (Mih. 5, 2) 

4. Da će biti kralj i da će na njemu biti sve čudesno: »Jer nam se rodi 
dijete, sin nam se dade. Vlast počiva na plećima njegovim. Čudo od savjet- 
nika, glasi ime njegovo, Jaki Bog, Otac vječni, Knez mira.« (Iz. 9, 6) 

5. Da će trpjeti: »Vodili su ga kao ovcu na klanje i kao janje pred onim 
koji ga stiže šutio je i nije otvorio svojih usta.« (Iz. 53, 7) »Dijele među se 
haljine moje i za odjeću moju bacaju ždrijeb.« (Ps. 21, 19) 

6. Da će također uskrsnuti i vladati: »Jer ti ne preda ješ duše moje pod- 
zemnom svijetu; ne daš da pobožnik tvoj gleda truhlost.« (Ps. 15, 10) »Toga 
se spominjući, obartit će se Gospodu svi krajevi zemaljski; klanjajući se 
bacit će se pred tobom sva plemena naroda. Jer je Gospodinovo kraljevstvo, 

on je vladalac narodima.« (Ps. 21, 28, 29) 

« 


ZADAĆA: 1. Nacrtaj geografsku kartu Svete Zemlje. 2. Napiši velikim 

slovima i ilustriraj riječi kojima je Bog u raju obećao Spasitelja. Uz riječ 
»između tebe« nacrtaj zmiju, uz riječ »žene« Marijin monogram, uz riječi 

između roda tvojega« zmiju i više crnih srdaca uz riječi »roda njezina«, 
monogram, uz riječ »Ona« zastavicu s natpisom Aleluja, i uz rijeci 

»vrebati na njezinu petu« Isusov križ. 


PJFSMA: Padaj s neba, roso sveta, 

padaj s rajske visine! 

Vapijahu starog svijeta 
duše čiste pravedne. 

Otvori se, zemljo mila, 

da iz plodnog tvoga krila 

u taj sretan, blažen čas, 

svemu svijetu nikne spas. (H. C. P. str. 58) 


11. BOG SIN SE UTJELOVIO 


U ono vrijeme posla Bog anđela Gabrijela u galilejski grad Na- 
zaret k djevici zaručenoj s mužem, koji se zvao Josip, iz kuće Da- 
vidove, a djevica se zvala Marija . . . Anđeo je kazao: »Ne boj se, 



Marijo, jer si našla milost kod Boga: evo, začet ćeš i roditi sina 
i dat ćeš mu ime Isus. On će biti velik i zvat će se Sin Svevišnje- 
ga.« Marija je kazala: »Evo službenice Gospodnje, neka mi bude 
' po tvojoj riječi!« 

1* Bog Sin se utjelovio. Čovjek je grijehom neizmjerno uvrijedio 
svetog Boga i zaslužio neizmjernu kaznu. To je mogao popraviti i 
tako spasiti ljude samo onaj čije trpljenje ima neizmjernu vrijed- 
nost. Stoga ni najteže trpljenje samoga čovjeka ne može imati takve 
vrijednosti. Zato je Bog poslao na svijet svoga Sina da nas spasi. 

Da bi mogao za nas trpjeti, kada se ispunilo vrijeme, uzeo je čovječje 
tijelo i dušu. Postao je čovjek. Kažemo: Božji Sin se utjelovio. Bu- 
dući da se Božji Sin naziva i Riječ, Sveto Pismo kaže: »Riječ je tijelo 
— to jest Čovjek — postala.« Božji Sin uzeo je potpunu čovječju 
narav. Zato je pravi čovjek. Kao svaki čovjek bio je gladan, žedan, 
veseo i žalostan. U svemu nam je bio jednak, osim u tome što nije 
imao nijednoga pa ni najmanjega grijeha. Također poslije uskrsnuća 
ostao je čovjek, premda je bio proslavljen, i ostat će čovjek zauvijek 
u nebu. 


2. Utjelovljeni Božji Sin je Isus Krist. Ime Isus znači u židovskom 
jeziku Otkupitelj ili Spasitelj. To ime, koje je dao Utjelovljenome 
Sinu sam Bog kad ga je po anđelu navijestio, najzgodnije je jer 
nas je doista Isus spasio. 

Isusa zovemo i Krist. To je grčka riječ i znači isto što i židovska 
riječ Mesija ili hrvatski Pomazanik. U Starom zavjetu su uljem 
pomazali kraljeve i svećenike, zato su ih nazivali pomazanici. Isus 
je veliki svećenik Novoga Zavjeta i kralj neba i zemlje; zato se 
Krist zove i Pomazanik. Isus je postao čovjek da ispuni Božji plan 
s čovjekom: riječima i primjerom pokazao nam je put u nebo i spa- 
sio nas je na križu. 


ODGOVORI: 1. Što je učinio Božji Sin da bi mogao za nas trpjeti? 2. Sto 
znači: Bog Sin se utje’ovio? 3. Što znači: riječ je postala tijelo? 4. Kad je 
Božji Sin preuzeo čovječju narav? 5. Što znači ime Isus? 6. Što znači ime 
Krist? 


NAUCI: 

39. Tko je Isus Krist? 

Isus Krist je Božji Sin, koji je za nas postao čovjek. 

40. Zašto je Božji Sin postao čovjek? 

Božji Sin je postao čovjek da bi nas svojom smrću na križu otku- 
pio i zauvijek spasio. 

ZA ŽIVOT: Tri puta na dan zvoni. Tada pomislimo na to da je Božji 
Sin postao čovjek. Rado ću moliti Anđeo Gospodnji. 

IZ ŽIVOTA CRKVE: 1. Blagdan rođenja Gospodina našega Isusa Krista 
ili Božić slavimo 25. prosinca. To nam je najmiliji blagdan u crkvenoj 
godini. Toga dana svaki svećenik služi tri mise. Kada svećenik kod mise 
moli vjerovanje, tada se kod riječi: »I utjelovio se po Duhu Svetome od 
Marije Djevice i postao čovjekom« nakloni. 

Isus Krist: Ime Isus skraćeno pišemo grčkim i latinskim slovima ovako: 
I H S; to se latinski lako čita: Isus Krist Spasitelj. Ime Krist (grčki: Hristos) 
skraćeno pišemo prvim grčkim slovima H i R ovako: 

ZADAĆA: I. Nacrtaj jaslice i nad njima napiši u bojama Isusovo ime 
i ukrasi ga. 2. Kod kuće spremaj jaslice. 3. Opisi kako kod kuće slavite 
Badnje veče. 4. Napiši božične pjesme koje već poznaješ. 5. Na misnicama 
vidiš napisano ime Isus ili Krist. Precrtaj to u bilježnicu. 

PJESMA: Rodio se Bog i čovjek usred stajice, 

rumen cvjetak, dragi Sinak svete Djevice. 

Anđeli, čuj, pjevaju: slava Bogu na nebu, 
a mir ljudma dobre volje na nizini tu! 

Tu na slami Sinak leži, toči suzice, 
za nas slabe, grješne ljude, svoje ovčice. 

Anđeli, čuj . . . (H. C. P. str. 75) 


12. SPASITELJEVA MAJKA DJEVICA MARIJA 


Kad je anđeo Gabrijel došao k Djevici Mariji, kazao je: »Zdravo 
milosti puna, Gospodin s tobom, blagoslovljena ti među ženama.« 
Kad je Marija stupila u Zakarijinu kuću i pozdravila Elizabetu, 
ova je, nadahnuta Duhom Svetim, usk dirnula jakim glasom: »Bla- 
goslovljena ti među ženama i blagoslovljeni plod utrobe tvoje!« 
Otkuda meni ovo da Majka mojega Gospodina dolazi k meni?« 
Kad je Božji Sin htio postati čovjek, morao je imati majku, i to 
takvu koja će biti vrijedna da bude majka Božjega Sina. Za tu 

čast Bog je od vijeka izabrao, a onda poslije i pripremao Djevicu 
Mariju. 

1. Marij 

Majku, 


a je Bezgrješna. Budući da je Marija bila izabrana za Božju 
* » t 

nije smjela biti nijednoga časa pod vlašću grijeha i đavla. 


31 




Zato ju je Bog već u prvom trenutku života očuvao od istočnoga 
grijeha, čim joj je stvorio dušu, obdario ju je milošću posvećuju- 
ćom. Zato kažemo da je Marija začeta bez istočnoga grijeha, ili 
kratko: da je Bezgriješna. Tu milost zaslužio joj je Isus svojom 
smrću na križu. 

Bog je dao Mariji toliko milosti da ju je arkanđeo Gabrijel 
nazvao: milosti puna. Marija je također s milošću sudjelovala cijelog 
života; nije učinila nijednog, ni najmanjeg grijeha i odlikovala se u 

svim krepostima. 


2. Mari j a je Majka Božja i uvijek Djevica. Budući da je Isus Ma- 
rijin Sin, pravi Bog, Marija, njegova Majka, doista je Majka Božja. 
Tom čašću uzvisio je Bog Mariju nad sve anđele i svece. 

Marija je kroz sav život ostala također djevica. Isusa je začela po 
Duhu Svetom, čudesno ga je rodila i poslije je zauvijek ostala 

djevica. 


3. Marija je bila uzeta na nebo i ona je naša duhovna majka. Ne 

dolikuje da istrune tijelo koje je nosilo Božjeg Sina. Zato je Isus 
svoju dragu majku poslije smrti uzeo na nebo dušom i tijelom. 
Budući da je Marija majka našeg Spasitelja, ima posebnu vezu sa 
svima spašenima. Marija je naša duhovna Majka. Kad je Isus umirao 
na križu, pogledao je svoju Majku i apostola Ivana, koji je stajao 
kraj nje, te kazao Mariji: »Ženo, evo ti sina!«, a učeniku: »Evo ti 
majke!«. Tim riječima predao je svetom Ivanu brigu za svoju maj- 
ku, a Mariji je predao brigu za sve spašene ljude. 

U brizi za Isusa Mariji je pomagao sveti Josip, njezin muž. On 


je također cijeli život živio djevičanski. Sveti Josip nije bio Isusov 
otac, nego je samo imao nad njim očinsko pravo pred židovskom 
vlašću i bio je njegov hranitelj i čuvar. Isus kao Bog ima za oca 
Boga Oca, kao čovjek nema oca. 


ODGOVORI: 1. Nabroji što je Bog dao Mariji da bi bila dostojna Majka 
Božja. 2. Što znači: Marija je začeta bez istočnoga grijeha? 3. Je li Marija 
kada učinila kakav grijeh? 4. Da li se odlikovala u svim krepostima? 5. 
Koja je Marijina najveća odlika? 6. Što znači: Marija je uvijek Djevica? 
7. Što je bilo s Marijom poslije smrti? 8. Kada je Isus kazao da je Marija 
naša duhovna majka? 9. Tko je bio Isusov hranitelj? 

NAUCI: 

41. Zašto Marija nazivamo Majkom Božjom? 

Mariju nazivamo Majkom Božjom jer je njezin Sin pravi Bog. 

42. Što moramo vjerovati o Mariji? 

O Mariji moramo vjerovati: da je začeta bez istočnoga grijeha i 
da je bez svakog drugog grijeha; da je Božja Majka i uvijek Dje- 
vica i da je poslije smrti bila uzeta na nebo dušom i tijelom. 

ZA ŽIVOT: Mariju, Isusovu i svoju majku, rado ću i srdačno štovati, 

,. +rt molitvom: »Zdravo Marijo...« Kado ću pjevati Marijine pjesme, 

molit ću njoj na čast krunicu i hodočastiti u njezina prošteništa. 

IZ ŽIVOTA CRKVE: Blagdan Bezgr jesnog Začeća slavimo 8. prosinca. 
dan Uznesenja Marijina slavimo 15. kolovoza. Blagdan sv. Josipa, 
3 C \ka Blažene Djevice Marije i Isusova hranitelja, slavimo 19. ožujka. 
Svi^su ti blagdani zapovijedani. A prvog svibnja je nezapovijedani blagdan 

sv. Josipa radnika. 

ZADAĆA: 1. Ispisi iz kalendara sve veće i manje Marijine blagdane! 
2 Prilijepi sebi u bilježnicu sličicu Majke Božje! Oko sličice načini bojama 
lijep okvir. Ispod njega napiši: Blagoslovljena velika Bogorodica, presveta 
Djevica Marija! Blagoslovljeno sveto i bezgr jesno njezino začeće! Blago- 
slovljeno njezino slavno uznesenje! Blagoslovljeno ime Marije, Djevice i 
Majke! 3. Ako možeš, načini kod kuće Marijin oltarić. 


PJESMA: 


Majku Boga velikoga slavi, dušo, pjevaj njoj, 
odabrane svetkuj dane posvećene Prečistoj. 
Uzvišenu ovu Ženu diveći se promatraj, 
punoj sreće ponajveće Majci Djevi čestitaj. 

Majko sveta, što vrh svijeta novu radost razlivaš 
I po vjeri rajske dveri svima nama otvaraš, 
s Tebe divne, milosti vne sja zemaljski ovaj put, 
što je cio prije bio crnom tminom pritisnut. 


13 . ISUS JE PRAVI BOG 
I HISTORIJSKA OSOBA 

Sveti Ivan Evanđelista počinje 
svoje evanđelje uzvišenom pje- 
smom o Isusu, Riječi ili Bo- 
žjem Sinu, koji je postao čo- 
vjek. Tako piše: »U početku 
bijaše Riječ, i Kgeč bijaše kod 
Boga i Bog bijaše Riječ. Ova 
bijaše kod Boga u početku. 
Sve postade po njoj i bez nje 
ne postade ništa što god po- 
stade. I Riječ je postala tijelo, 
i stanovala je među nama, i 
vidjeli smo njezinu slavu.« 

1- Isus je pravi Bog. To je objavio 
nebeski Otac. I sam Isus je to izja- 
vio. Nebeski Otac je to posvjedo- 
čio prvi put kad je Ivan Krsti- 



3 Katekizam 

telj krstio Isusa, a drugi put kada se Isus preobrazio na gori. Svaki i 
put je kazao: »To je moj ljubljeni Sin, koji mi je omilio.« 1 

Isus je sam u raznim prilikama izjavio da je pravi Bog. Zidovima .1 
je kazao: »Ja i Otac smo jedno.« Jednom je upitao apostole: »Što I 
vi kažete: tko sam?« U ime svih apostola Petar je odgovorio: »Ti si 
Krist, Sin Boga živoga.« -I 

Njegov odgovor potvrdio je Isus. Veliki svećenik Kajfa pod zaklet- I 
vom je upitao Isusa: »Zaklinjem te živim Bogom da nam rekneš i 
da li si ti Krist, Sin Božji.« Isus je glasno izjavio: »Jesam«. Zbog te j 
riječi osudili su ga na smrt. 1 

Isus je svoje izjave potvrdio mnogim čudesima na koja se pozi- 1 
vao da je pravi Bog: »Djela koja činim u Očevo ime svjedoče za 
mene.« Svoje izjave potvrdio je i svojim svetim životom i za njih j 

je također išao u smrt. 

2. Isus je historijska osoba. Njegov životopis su lapisali četiri 
evanđeliste: Matej, Marko, Luka i Ivan. Matej i Ivan su Isusa pra- 
tili i pišu kao očevici. Evanđelja su vjerodostojne povijesne knjige. 
Isus se rodio u mjestancu Betlehemu u Judeji kad je u Palestini i 
vladao Kralj Herod Veliki, i to u vremenu kad je rimski car August j 
naredio da se popiše sav svijet. |j 

Rodio se u staji. Osmi dan je pri obrezovanju dobio ime Isus. 
Četrdeseti dan su ga po Mojsijevu zakonu prikazali u hramu. Po- 
slije je zvijezda s istoka dovela k njemu Mudrace, koji su mu da- j 
rovali zlata, tamjana i plemenite masti. Kralj Herod ga je htio 
ubiti, ali na anđelovu zapovijed Sveta obitelj je pred njim pobjegla , 
u Egipat. Poslije Herodove smrti vrat la se i stanovala u Nazaretu j 
u Galileji. Kad je Isusu bilo dvanaest godina, išao je s roditeljima 
o vazmu u Jeruzalem i tamo ostao. Poslije tri dana našli su ga u 
hramu. Vratio se s roditeljima u Nazaret i bio im je poslušan. i 

U 15. godini vladanja rimskoga cara Tiberija, kad je Poncije 
Pilat bio upravitelj Judeje, a Herodov sin Antipa gospodar u Gali- 1 
leji, za velikih svećenika Ane i Kajfe, Ivan Krstitelj je u Jordanu 
krstio Isusa, koji je imao oko 30 godina. Zatim je Isus počeo javno 
naučavati. Činio je to približno tri godine. Za vrijeme navedenih 1 
vladara je i umro. Budući da je izjavio da je Božji Sin, veliki sve- ' 
ćenici su ga osudili kao da je hulio na Boga. Poncije Pilat ga je 
na tužbu velikih svećenika osudio kao da se pravi židovskim kra- 

ljem i dao ga je razapeti. 

Ti podaci iz povijesti jasno svjedoče da je Isus historijska osoba, i 

ODGOVORI: i. Kad je nebeski Otac objavio da je Isus Sin Božji? 2. Sto je 
Petar odgovorio Isusu na pitanje tko je on? 3. Što je Isus odgovorio Kajti? 

„ • te« notvrdio svoje izjave? 5. Tko je napisao Isusov životopis? 6. 

4. Cime ,ie Isus P . židovsUog kralja se rodio Isus? 7. Što znamo iz 

/a vrijeme , s g g to znamo o dvanaestogodišnjem Isusu? 9. Za vrijeme 

Is "? 0V “, fdarTje Isus naučavao i umro? 10. Kakva je, dakle, Isus osoba? 

It. O J 1 li ^ 

NAUCI: 

43 . Odakle znamo da je Isus Sin Božji i pravi Bog? 

Da je Isus Sin Božji i pravi Bog, znamo jer je to posvjedočio Otac 
nebeski i jer je to Isus sam izjavio. 

ZA ŽIVOT: Isus je Božji Sin i pravi Bog. U toj vjeri želim živjeti i 

umrijeti. . ; V 

SVETO PISMO: »Isus Krist, koji je bio u bivstvu Božjem, primio je 
bivstvo sluge, te je postao kao i drugi ljudi i izvana se pokazao kao čo- 
vjek.« (Fil. 2, 6 — 7) 

ZADAČA: 1. Prilijepi u bilježnicu Isusovu sličicu, bojama joj načini 
lijep okvir, a okolo nacrtaj zrake. Ispod toga napiši; »Isuse, u tebe vjeru- 
jem, u tebe se ufam, tebe ljubim nada sve«. 2. Pregledaj kako litanije 
Imena Isusova opisuju Isusa Boga i čovjeka. 3. Napiši kako bi nepoučenom 
prijatelju opisao da je Isus historijska osoba. 


i 

14. ISUS JE UČIO LJUDE 


Poslije krštenja Isus je otišao u pustinju. Kad se vratio, hodao je 
po svoj Galileji, učio po zbornicama (sinagogama) i naviještao 
evanđelje o Božjem kraljevstvu, liječio svakojake bolesti i slabosti 

među ljudima. Pratilo ga je veliko mnoštvo . . . Kad je Isus vidio 
mnogo naroda, uspne se na goru i kad je sjeo, pristupiše mu nje- 
govi učenici te ih poče poučavati. Pošto je dovršio svoj govor, ljudi 
su bili zaneseni njegovim učenjem jer ih je učio kao onaj koji ima 
vlast, a ne kao književnici i farizeji. 


1. Isus je učio ljude. Isus ie nastupio kao Božje poslanik. Hodao je 
po svojoj domovini od mjesta do mjesta i svuda je učio ljude. Učio 
je na otvorenu i po kućama, u hramu i u zbornicama, na brežuljcima 
i na morskoj obali, pa čak i s mora. 


Isus je naviještao radosnu vijest o Božjem kraljevstvu. Učio 
je da Bog nije samo naš gospodar nego i dobri Otac, a mi smo nje- 
gova djeca i među sobom braća. Učio je da Bog oprašta i grijehe. 
O sebi je učio da je Božji poslanik, obećani Spasitelj i Božji Sin. 
Objavio nam je također tajnu Presvetoga Trojstva. Isus je navi- 
jestio prvu najveću zapovjedi »Ljubi Gospodina Boga svoga svim 
srcem svojim, svom dušom svojom«, i drugu, jednaku prvoj: »Ljubi 
bližnjega svoga kao sam sebe!« A učio je da je naš bližnji svaki čo- 
vjek, pa i neprijatelj. 


2. Isus je učio kao onaj tko ima vlast. Isus je bio svjestan da ima 
učiteljsku vlast. Nikoga nije trebao da pita za savjet. Da bi ga 
mogli svi razumjeti, govorio je jednostavno. Narodu je najradije 
govorio u prispodobama. Prispodobe su događaji iz svakidašnjega 
života, u kojima se skriva vjerska istina. A svojim učenicima je 
svoju nauku tumačio napose temeljito. Isus je tako lijepo govorio 
da se mnoštvo okupljalo oko njega. Išli su za njim u pustinju da 
bi ga mogli slušati. Ćak su sluge velikih svećenika priznali: »Ni- 
kada nijedan čovjek nije govorio kao ovaj čovjek.« 

3. Svoju nauku potvrđivao je čudesima i proročanstvima. Da bi 

ljudi vjerovali ono što je učio, Isus je svoju nauku posvjedočio ču- 
desima i proročanstvima. 

Čudesa su vidljiva izvanredna djela, koja može učiniti samo 
svemogući Bog. Na njih se Isus pozivao kad je kazao: »Djela koja 
činim svjedoče o meni da me je Otac poslao.« Isus je činio razna 
čudesa: pretvorio je vodu u najbolje vino, nahranio je tisuće ljudi 
s malo kruha i riba, utišao je oluju na moru. Jednom riječju je 
izliječio bolesti, oživljavao je mrtve i sam slavno uskrsnuo od 
mrtvih. 

Isus je unaprijed rekao mnoge buduće stvari za koje može znati 
samo Bog. To zovemo proročanstvo. Prorekao je da će ga Juda izdati 
i Petar zatajiti, da će ga bičevati i raspeti, da će ustati od mrtvih, 

da će uzaći na nebo i poslati Duha Svetoga, da će Jeruzalem biti 
razoren, da će Crkva trajati do svršetka svijeta i mnogo drugih 

stvari. - : ■ . | 

Isusova čudesa i njegova proročanstva utvrđuju nas u vjeri da je 

istina sve što je učio Isus. 


ODGOVORI: I. Gdje je Isus naučavao? 

2. Kakve istine je Isus naučavao? 

3. Kakve zapovijedi je Isus naučavao? 
4 Kako je Isus naučavao? 5. Što su 
čudesa? 6. Kakva je čudesa činio Isus? 
7. Što su proročanstva? 8. Što je Isus 
prorekao? 9. U Čemu nas utvrđuju ču- 
desa i proročanstva? 


NAUCI: 

44. Čime je Isus prije svega dokazao 
da je pravi Bog? 

Da je pravi Bog, Isus je prije 
svega dokazao čudesima i pro- 
ročanstvima. 

ZA ŽIVOT: Isus je čudesima po- 
svjedočio svoju nauku, zato ću uvijek 
čvrsto vjerovati kao sv. Petar: »Ti si 
Krist, Sin Boga živoga.« 

U propovijedi i na vjeronauku 
svećenik me uči Isusovu nauku. Lijepo 
ću se vladati i poslušat ću ga. 



SVETO PISMO: »Nebo će i zemlja proći,' ali neće proći moje riječi.« 
(Mt. 24,35) »Jedan je vaš učitelj, a vi svi ste braća.« (Mt. 23, 8) 

IZ ŽIVOTA CRKVE: Kada svećenik kod mise ili u propovijedi čita 

+ Z i, e ^ an< ^ e ^ a -J susovu nauku, poljubi knjigu; a kod svečane mise đakon 
a ođer pokadi evanđelje. Tako sveta Crkva poštuje Isusovu nauku. 

ZADAĆA: 1. Nac taj domaću propovjedaonicu, iznad nje Isusov mo- 
nogram, a pored nje napiši: Svećenik naviješta Isusovu nauku. 

2. Napiši koju Isusovu prispodobu i ilustriraj je. 



✓ 

15. ISUS JE ŽIVIO SVETO 


Rano ujutro dođe Isus opet u hram. Uto mu pismoznanci i farizeji 
dovedu neku ženu zatečenu u preljubu. Postave je u sredinu i 
reknu mu: »Učitelju, ova je žena zatečena u šamot tunu preljuba. 
U Zakonu nam je Mojsije naredio da takve kamenujemo. Sto ti 
kažeš na to?« Sve su to govorili samo da ga iskušaju pa da ga 
mogu optužiti. Isus se, međutim, sagne dolje pa stane prstom pisati 
po zemlji. Budući da su oni dalje navaljivali s pitanjem, on se 
uspravi i reče im: »Onaj tko je među vama bez grijeha, neka prvi 
baci na nju kamen.« i ponovno se sagne i nastavi pisati po zemlji. 
Kad su to oni čuli, jedan za drugim stadoše odlaziti, počevši od 
starijih pa sve do posljednjih. Ostade Isus sam i žena, koja je 
stajala u sredini. Isus se tada uspravi i rekne joj: »Ženo, gdje li 
su oni? Zar te nitko ne osudi?« Ona reče: »Nitko, Gospodine.« 
Reče joj Isus: »Ni ja te ne osuđujem. Idi i odsada nemoj više 

griješiti!« 

1. Isus je živio sveto. U prisutnosti svojih neprijatelja mogao je 
izjaviti: »Tko mi između vas može dokazati grijeh?« Izdajnik Juda 
je priznao da je izdao nevinu krv. Sudac Poncije Pilat ustanovljuje 
da na njemu ne nalazi nikakve krivice. Isus je bio siromašan, po- 
nizan, blag, nesebičan i neizmjerno strpljiv — uzor svih kreposti. 

2. Nježno je ljubio Oca. U svojim propovijedima govorio je mnogo 

0 njemu ljudima. Budući da je Oca ljubio, rado mu se molio. Cesto 
se povukao u samoću od ljudi, da se tamo u molitvi po razgovor i sa 
svojim Ocem. Mnogo puta je probdio cijelu noć u molitvi — razgo- 
voru sa svojim Ocem. Budući da je ljubio Oca, uvijek je ispunjavao 
njegovu volju. Kazao je: »Moje je jelo da izvršim volju onoga koji 
mu je poslao.« Iz ljubavi prema Ocu podnio je također muku. Pa 

1 umro je iz ljubavi i poslušnosti prema Ocu. Kad je umirao, još 
je jedanput uzdahnuo k Ocu: »Oče, u tvoje ruke predajem dušu 

svoju.« 

3. Nježno je ljubio ljude. Putovao je od mjesta do mjesta, dijelio 
dobročinstva i ozdravljao. Posebno je ljubio djecu, siromahe, boles- 
nike i grješnike. Kad su mu majke donosile djecu, ljubezno ih je 
blagoslivljao i govorio: »Pustite dječicu i ne branite im doći k meni, 
jer takvih je kraljevstvo nebesko.« Iz samilosti je ozdravljao slijepe, 
hrome, gubave. Đavle je izgonio iz opsjednutih. Tješio je siromašne 
i obećavao im nebesko kraljevstvo. U pustinji je nahranio mnoštvo. 
Iz sućuti je oživljavao mrtve: mladića iz Naima, Jairovu kćer i La- 
zara. Gr ; ešnicima je opraštao g ijehe: uzeto me, Petru i desnom 
bojniku na križu. Ljude je dozivao k sebi: »Dođite k meni svi koji 

ste umorni i poterećeni i ja ću vas 
okrijepiti.« Napokon je iz ljubavi 
prema ljudima dao i svoj život. 

Svetošću svog života i svojom 


je pravi Bog 
gova nauca. 




ODGOVORI: 1. Tko je priznao da je 
Isus bez grijeha? 2. Kako se pokazala 
Isusova ljubav prema Ocu? 3. Koje su 
Isusove zadnje riječi na križu? 4. Kako 
je Isus pokazao ljubav prema ljudi- 
ma? 5. Koga je Isus posebno ljubio? 
6. Kako je Isus rekao da uvijek ispu- 
njava volju svog Ova? 7. Kako je Isus 
k sebi pozivao djecu? 8. Kako one koji 

trpe? 


NAUCI: 


45. Što je Isus posvjedočio svetošću 
svoga života? 

Svetošću svoga života Isus je 
posvjedočio da je Bog. 



ZA ŽIVOT: I ja ću biti također dobar prema svima: kod kuće, u školi, 
na ulici, kod rada i kod igre. Snagu za to dobit ću u srdačnoj molitvi. 


SVETO PISMO: »Dao sam vam primjer da tako činite i vi kako sam 
ja učinio vama« (Iv. 13,15) — poziva nas Isus. 


IZ ŽIVOTA CRKVE: Nezapovijedani blagdan Srca Isusova, koji sla- 
vimo u petak poslije druge nedjelje po Duhovima, sjeća nas neizmjerne 
Isusove ljubavi. Presveto Srce štujemo također svakog prvog petka. Tada 
primajmo svete sakramente! 

ZADAĆA: Načini bližnjemu koje dobro djelo, ali da drugi i ne znaju. 


16. ISUS JE UMRO ZA NAS NA KRIŽU 

Isus je unaprijed znao sve što ga čeka. Na Maslinskoj gori stupio 
je pred one koji su došli da ga uhvate i zapitao ih: »Koga tražite?« 
Oni mu odgovoriše: »Isusa Nazarećanina.« Isus im reče: »Ja sam.« 
Oni ustuknule i popadaše na zemlju. Petar je pokušao mačem bra- 
niti Isusa, no on mu reče: »Vrati svoj mač na njegovo mjesto« i 
dopustio je da ga uhvate. 

Kada je Isus na križu okusio 
*'■ x ocat, reče: »Svršeno je« i po- 

vika jakim glasom: »Oče, u 
tvoje ruke predajem svoj 
duh.« Kada to izreče, nakloni 
glavu i izdahnu. 

1. Isus e išao svojevoljno u smrt. 
Isus je dobro znao da će ga nepri- 
jatelji razapeti na križ. Sam je 
više puta apostolima unaprijed 
prorekao svoju muku. Svojevoljno 
je primio trpljenje i smrt, jer je 
to bila Očeva volja da otkupi svi- 
jet svojom smrću. Isus je rekao: 
»Zato me Otac ljubi jer život svoj 
polažem. Nitko ga ne otima od 
mene, nego ga ja sam od sebe po- 
lažem i vlast imam položiti ga i 
vlast imam uzeti ga opet. Ovu 
sam zapovijed primio od Oca 

svojega.« 

2. Isus je bio Nebeskom Ocu poslušan do smrti. Isusovo ljudsko srce 
se bojalo smrti i drhtalo je pred njom. Kad je Isus na Maslinskoj 
gori gledao pred sobom strašnu muku, bio je do smrti žalostan, ali 
je molio: »Oče, ne moja, nego tvoja volja neka bude!« Pošao je u 
smrt iz ljubavi i predane poslušnosti prema Ocu. Kod posljednje 
večere je govorio apostolima: »Neka svijet spozna da ljubim Oca 
i da tako radim kako mi je zapovijedio Otac.« 

3 Isus je išao u smrt iz ljubavi prema nama — grješnim ljudima. 

Sv. Pavao je zapisao: »Krist nas je ljubio i predao se za nas.« Isus 
je na križu molio čak i za svoje neprijatelje: »Oče, oprosti im jer 
ne znaju što čine.« Za nas se na križu žrtvovao nebeskom Ocu. Sv. 
Pavao opet kaže: »Predao je sebe za nas, kao prinos i žrtvu Bogu.« 

ODGOVORI: 1. Sto je Isus unaprijed prorekao? 2. Kako je išao Isus u smrt? 
3 Sto je Isusu zapovijedio Otac? 4. Kako se Isus molio na Maslinskoj gori. 
5. Za koga je Isus dao život? 6. Kako se Isus molio na krizu. 



NAUCI: 


46. Zašto je Isus htio trpjeti i umrijeti? 

Isus je htio trpjeti i umrijeti jer je bio poslušan nebeskom Ocu 

i jer je ljubio ljude. 

47. Sto je trpio Isus? 

Isus je trpio neizrecive boli u duši i na tijelu. 

ZA ŽIVOT: 1. Često ću moliti žalosnu krunicu. 2. Ići ću svetim obre- 
dima na Veliki petak. 3. Križ što ga imamo u kući podsjeća me da je Isus 

umro za nas. 

SVETO PISMO: Isus je rekao: »Ja sam dobri pastir. Dobri pastir polaže 
v0 j živo t za svoje ovce. Zato me Otac ljubi jer život svoj polažem.« 

IZ ŽIVOTA CRKVE: 1. Križ na oltaru me podsjeća na Isusovu ljubav 
nt ema nebeskom Ocu i nama — grješnim ljudima. 

9 Kod sv. Mise Isus obnavlja tu ljubav. Mi se moramo s njime sjediniti. 
Kod sv. Mise i mi moramo imati čistu ljubav, predanost i poslušnost prema 
nebeskom Ocu. Moramo se ljubiti i međusobno te od srca opraštati nepri- 
jateljima i onima koji nas vrijeđaju. 

ZADAČA: 1. Napiši i nacrtaj otajstva žalosne krunice. 

2. Napiši sedam Isusovih riječi na križu. 

PJESMA: Moj Isuse, raskriljujem k tebi ruke 

da se sjetiš svoga križa, svoje muke. 

Moj Isuse, otvaram ti usta svoja 
da sve čuješ što mi želi duša moja. 

Moj Isuse, otkrivam ti srce svoje, 
prijestolje da sveto nađeš u njem svoje. 

Moj Isuse, uzdižem ti bolne oči, 

zvijezdo moja, svijetli meni u toj noći! (H. C. P. str. 38) 


17 . ISUS NAS JE OTKUPIO SVOJOM SMRĆU 

NA KRIŽU 


Kad je Isus umro na križu, »zastor se u hramu razdere na dvoje, 
od vrha do dna. Zemlja se potrese, pećine se raspukoše, grobovi 
se otvoriše i uskrsnuše mnoga tjelesa svetih koji su bili usnuli. I 

izađu iz grobova, a po njegovu uskrsnuću dođu u sveti grad i po- 
kažu se mnogima . . .« I sve mnoštvo koje se sletiio da promatra 
njegovu muku, kad vidje što se događa, vraćaše se udarajući se u 
prsa. Dođoše i vojnici i prebiju noge jednome i drugome koji je 
bio s njim raspet. Ali kad su došli do Isusa i vidjeli da je već 
umro, nisu mu prebijali kostiju, nego mu jedan od vojnika kopljem 
otvori bok i odmah poteče krv i voda. 

I ispuni se pismo: »Vidjet će koga su proboli.« 

1. Isus je svojom smrću na križu zadovoljio za naše grijehe. »Bio je 
poslušan do smrti, i to smrti na križu«, kako je rekao sv. Pavao. 
Zato je Isus zadovoljio za Adamov grijeh i za sve grijehe njegovih 
potomaka — to jest za grijehe svili ljudi. Isus nije bio samo čovjek 
nego i Bog i zato je njegova žrtva na križu imala neizmjernu vri- 
jednost i obilno je zadovoljila za grijehe svih ljudi. »A mi smo 
ozdravili njegovim modricama« ■ — rekao je prorok Izaija. Ivan 
Krstitelj je pak rekao za Isusa: »Evo Jaganjac Božji, koji oduzima 
grijehe svijeta«. Sv. Pavao je opet napisao: »Sebe dade u otkup za 
sve.« (1. Tim 2, 6 

2. Isus nas je spasio od vječnoga prokletstva. Budući da je isus 
zadovoljio za grijehe, slomio je đavlovu vlast i otkupio nas je iz 
njegova sužnjastva, u koje smo upali zbog grijeha. Zato nas je spa- 
sio od vječne smrti — vječnog prokletstva. 

3. Isus nam je zaslužio sve milo- 
sti. Svojom smrću na križu Isus 
nam je zaslužio i sve milosti. Opet 
nam je otvorio nebo, koje je bilo 
zatvoreno zbog grijeha u raju. Za- 
služio nam je milost da možemo 
postati djeca Božja, kao djeca Bo- 
žja živjeti. Dao nam je opet pra- 
vo na nebo. Iz Isusova boka, pro- 
bodenog na križu, teku sve milosti 
koje primamo u sv. Misi, u sakra- 
mentima, po molitvi i po zagovoru 
drugih. 

ODGOVORI: 1. Za koje je grijehe Isus zadovoljio? 2. Kakvu vrijednost ima 
Isusova žrtva? 3. Što je sv. Ivan rekao za Isusa? Kada to molimo u Crkvi? 
4. Koga je Isus na križu pobijedio? 5. Gdje dobivamo milosti? 

NAUCI: 

48. Od čega nas je Isus spasio? 

Isus nas je spasio od grijeha i vječnog prokletstva. 

49 Sto nam je Isus zaslužio svojom smrću na križu? 

Isus nam je svojom smrću na križu zaslužio sve milosti. 

ZA ŽIVOT: Svaki put kad prolazim kraj križa reći ću: »Klanjamo ti 
Kriste, i blagoslivljamo te jer si po svojem svetom križu otkupio svijet!« 

SVETO PISMO: »Gospodin je na njega svalio sva naša bezakonja. Bio 
. žrtvovan jer je sam htio.« (Iz. 53,6) »Jer kao što nepokornošću jednoga 
govjeka mnogi postadoše grješnici, tako će pokornošću jednoga mnogi po- 
stati pravednici.« (Rim. 5, 19). 

IZ ŽIVOTA CRKVE: Na Veliki petak je u crkvi velika žalost: oltar 
ie prazan, ni križa nema na njemu, svetohranište je također prazno i otvo- 
reno. Svećenik dolazi obučen u crno ruho i prostire se ničice pred oltarom. 
Najvažniji obred Velikog petka je otkrivanje križa i klanjanje križu. Sve- 
ćenik pjeva tri puta: »Evo drvo križa, na kom Spas je svijeta visio.« — Svi 
odgovaramo: »Dođite da se poklonimo!« i svi pokleknemo. Zatim svi pri- 
stupamo da poljubimo križ, znak našeg spasenja, 

ZADAĆA: Nacrtaj križ i kapljice krvi što padaju na zemlju pod njim. 
Ispod toga napiši ukrasnim slovima: »Klanjamo ti se, Kriste, i blagosliv- 
ljamo te jer si po svojem svetom križu otkupio svijet.« 

PJESMA: Plači, puče moj, muku Spasa Krista, 

koga nam rodi Djeva Majka čista, 
koji za sve nas smrt podnese križa, 
puče moj, plači! 


18. ISUS JE SAŠAO NAD PAKAO 

Kad se spustila večer, dođe Josip iz Arimateje, bogat, dobar i P ra " 
vedan muž, Isusov potajni učenik. On odvažno stupi pred I ilata 
i zamoli ga za Isusovo tijelo. Kad je Pilat doznao od stotnika da je 
Isus već umro, zapovjedi da mu predaju tijelo. Josip kupi platno 
i skine Isusovo tijelo. Dođe također i Nikodem i donese sa sobom 
mirisava ulja. Skinu, dakle, Isusovo tijelo i poviju s miomirisima 
u čisto platno. A na mjestu gdje je bio raspet bijaše vrt i u njemu 
novi grob, u kojem još nitko nije bio položen. Tamo polože Isusa 
jer je već počinjala subota. Na grobna vrata navale velik kamen 
i otiđu. — A veliki svećenici zapečate kamen i osiguraju grob 

stražom. 

Kad je Isus umro, njegova se duša odijelila od tijela. No Isusova 
Božja narav je ostala i dalje sjedinjena s njegovim tijelom i nje- 
govom dušom. 

1* Isusovo su tijelo položili u grob. Isusovo tijelo su poslije smrti 
položili u novi grob, isklesan u stijeni, koji su zatvorili velikim ka- 
rnenom. Ali tijelo Isusovo nije trunulo u grobu. Već je David, kralj 

i prorok, to prorekao riječima: »Ti ne daš da pravednik tvoj gleda 
trulost.« Isusovo tijelo je ostalo u grobu do uskisnog jutra, kad je 
Isus uskrsnuo od mrtvih. 

2. Isusova duša je sašla nad pakao. Isus je unaprijed prorekao da će 
sići nad pakao i tri dana ostati u grobu. Rekao je: »Kao što je Jona 
bio u utrobi morske nemani tri dana i tri noći, tako će i Sin čo- 
vječji biti u krilu zemlje tri dana i tri noći.« Njegova je duša odmah 
poslije smrti bila proslavljena i sašla je nad pakao. To je mjesto 
bez trpljenja, gdje su duše pravednika željno čekale Spasitelja. Me- 
đu tim dušama bile su duše Adama i Eve, patrijarha, Moj šija i dru- 
gih proroka, pravednih kraljeva i svih ostalih pravednika koji su 
već umrli. Među njima je bila i duša Ivana Krstitelja. Nisu mogle 
u nebo jer je bilo zatvoreno zbog Adamova grijeha. Isus se javio nad 
paklom kao pobjednik. Navijestio je dušama da su spašene. Ta je 
vijest bila dušama pravednika velika utjeha i radost. Kada je Isus 
poslije četrdeset dana uzlazio u nebo, išle su s njim u vječno veselje. 

ODGOVORI: 1. Da li je Isusovo tijelo trunu* o u grobu? 2. Kako se Isus 
usporedio s prorokom Jonom? 3. Nabroji duše koje su nad paklom čekale 
Spasitelja. 4. Zašto prije Isusa nije mogao nitko u nebo? 5. Sto je Isus 

navijestio dušama nad paklom? 

■ 

NAUCI: 


50. Zašto je Isus išao nad pakao? 

Isus je išao nad pakao da dušama pravednika navijesti spasenje. 

ZA ŽIVOT: Svaki me grob podsjeća na to da ćemo svi umrijeti, ali 
svi i uskrsnuti. 

Pretpakao je mjesto gdje duše nekrštene djece uživaju neku naravnu 
sreću, ali zbog istočnog grijeha koji imaju ne mogu uživati nebesko bla- 
ženstvo. 

ZADAĆA: Nacrtaj Isusov grob! 


19 . ISUS JE USKRSNUO OD MRTVIH 

Poslije subote, gle, silno se potrese zemlja, jer je anđeo Gospodnji 
sišao s neba, odvalio kamen i sjedio na njemu. Slražari od straha 
pred njim uzdrhtaše i bili su kao mrtvi. Anđeo progovori ženama: 
»Nemojte se bojati! Znam da tražite raspetoga Isusa. Nema ga 
ovdje jer je uskrsnuo kako je rekao. Dođite i vidite mjesto gdje 
je bio Gospodin položen. Požurite se i javite učenicima da je 

uskrsnuo.« 




Kad su navečer bila zatvorena 
vrata, Isus se ukazao aposto- 
lima. Oni se preplašiše jer su 
u strahu pomislili da vide du- 
ha. Isus im reče: »Zašto se 
prepađoste? Pogledajte moje 
ruke i noge. Ta ja sam! Opi- 
pajte me i vidite jer duh nema 
tijela ni kostiju kao Što vidite 
da ja imam.« Rekavši to, po- 
kaza im ruke i noge. Budući 
da oni od radosti i čuđenja još 
nisu vjerovali, reče im: »Ima- 
te li ovdje što za jelo?« Pruže 
mu komad pečene ribe i meda 
u saću. Un uzme i pojede pred 
njima. 

1. Isus je uskrsnuo od mrtvih. 

Treći dan poslije svoje smrti 
Isus je združio svoju dušu opet 
s tijelom i vlastitom snagom 
slavno uskrsnuo od mrtvih. INI egovo tijelo bilo je proslavljeno 


jest bilo je lijepo, sjajno i vječno mlado. Nije trebalo više ni jela 
ni spavanja, moglo je biti sad tu sad tamo kao misao, prolazilo je 
lako i kroz zatvorena vrata i nije moglo više trpjeti ni umrijeti. 
Sačuvalo je ipak znakove rana kao dokaz da je uskrsnulo isto tijelo 
koje je bilo pribijeno na križu. Svojim uskrsnućem Isus je nadvla- 
dao smrt. x 


2. Isus se pokazao apostolima. Kad je -sus uskrsnuo, nije se pokazao 
svim ljudima, nego »od Boga odabranim svjedocima« - — - apostolima. 
Glasovi žena da je Isus uskrsnuo i njima su se u početku činili kao 
tlapnje te nisu vjerovali. Kad se Isus pokazao apostolima, mislili su 
najprije da je to samo prikaza. Vjerovali su tek kad su Isusa dobro 
ogledali, opipali ga, s njime razgovarali i jeli s njime. 


3. Apostoli — svjedoci Isusova uskrsnuća. Apostoli su Isusovo uskrs- 
nuće svuda javno i neustrašivo propovijedali. Njihovo svjedočenje 
je Bog potvrđivao mnogim čudesima. Sv. Pavao, kome se uskrsli 
Isus ukazao, smatra da je Isusovo uskrsnuće najveći dokaz za isti- 
nitost kršćanske vjere. On piše: »Ako Krist nije uskrsnuo, uzalud 
je propovijedanje naše, a uzalud je i vjera naša. Ali Krist je uskrs- 
nuo!« Za svoje svjedočanstvo o Kristovu uskrsnuću apostoli su išli 
u smrt. 

Krštenjem je Isus i nas oživio iz smrti grijeha i dao nam Božji 
život, koji je sada nevidljiv. Po uskrsnuću mrtvih bit će i tijela 
pravednika slična Isusovu proslavljenom tijelu. 

ODGOVORI- 1. Kad je Isus uskrsnuo od mrtvih. 2. Zašto je 
ODGUVUK.1. i. «■ j . - ,=, Isus ovo tijelo poslije uskrsnuća? 

uskrsnuo vlastitom snagom? 3. Kakvo je imo isusovo ij ^ uskrsn uća 

4. Što je svojim uskrsnućem Isus nadvladao. 5. Koi . P po tvr- 

Isus pokazao? 6. Da U su apostoli uui > duhovno uskrs- 

' S "riav 8 Uen K a? da i. S . Kada slavimo Isusovo 

uskrsnuće? 


NAUCI: 


51 Kako je Isus uskrsnuo od mrtvih? 

Isus je uskrsnuo od mrtvih tako da je svoju dušu združio s tijelom 
! i .„»rte,. te zatvoreno* groba. 

52. Tko svjedoči da je Isus uskrsnuo od mrtvih? 

Da je Isus uskrsnuo od mrtvih, svjedoče apostoli, koji su ga i po- 
slije uskrsnuća vidjeli, s njime razgovarali, doticah ga i zatim za 

njega trpjeli i umrli. 

53. Sto nas uči Isusovo uskrsnuće? 

Isusovo uskrsnuće nas uči da je Isus Bog i da ćemo i mi uskrsnuti. 


7 A ŽIVOT: I mene je Isus na krštenju duhovno oživio. U znak duhov- 
nog uskrsnuća pri krštenju su mojemu kumu dali u ruke zapaljenu svijeću. 
Ne smijem zaboraviti što sam postao! 


SVETO PISMO: Petar je govorio: Mi smo svjedoci svega sto je sus 
učinio u židovskoj zemlji i Jeruzalemu. Njega su ubili, raspevsi ga na kn . 
Ali Bog ga uskrisi treći dan i dade mu da se pokaže, ali ne svemu svijetu, 
nego nama, odabranim od Boga svjedocima, koji smo s njim j^ i piU ka 
je uskrsnuo od mrtvih. I zapovjed o nam je da propovijedamo n » r °* u ‘ 
svjedočimo da je on od Boga postavljen sucem živih i mrtvih.« (Dj. 10 39-4 ) 

IZ ŽIVOTA CRKVE: 1. Najveći i najstariji kršćanski blagdan je Uskrs. 
n iP dan što ča učini Gospodin, kličimo i radujmo se danas« pjeva 
S dan sveta Crkla. U noći od Velike subote na nedjelju obavljamo uskrsno 
vfdiln-Te uskrsna svijeća označava Isusa. Od nje zapaljujemo svoje svijeće 
^ to znaS ( '.rsmo primili život od uskrslog Krista. Zato se tada sjećamo 
svoga krštenja i obnavljamo krsni zavjet. Njime obecajemo da od sada, po 
Tsmovu nrimieru želimo živjeti samo za Boga, za vječni život. 

1 2 slaka 0 nedjelja nas podsjeća na Isusovo uskrsnuće te je kao mali 

Uskrs" Uvedena je još u prva kršćanska vremena, upravo u spomen Isu- 

sova uskrsnućaza eda da u uskr sno vrijeme svaki kršćanin primi sv. 
pričest. Kao što je Isus uskrsnuo od mrtvih, tako svaki kršćanin mora 
Istati od smrti i po sv. pričesti osigurati slavno uskrsnuće. 


ZADAĆA- 1. Nacrtaj uskrsnu svijeću i svjećice te napiši što one znače 

2. Nacrtaj Isusov grob s odvaljenim kamenom " a . Ul u S krsnT lsus° doista - 
zastavu s natpisom: Aleluja. Ispod toga napisi: Uskrsnu Isus doista 

Aleluja. 


PJESMA: Uskrsnu Isus doista, 

u ranu zoru uskrsnu. Aleluja ... 

U ranu zoru uskrsnu, 

u slavlju naš Otkupitelj. Aleluja , . . 

(H. C. P. str. 107) 

20. ISUS JE UZAŠAO NA NEBO I SJEDI S DESNI 

BOGA OCA 


Poslije uskrsnuća \sus je ostao na zemlji još četrdeset dana. Za to 
vrijeme pokazao se više puta apostolima i govorio im o kraljevstvu 
Božjem. Kad je bio s njima pri jelu, rekao im je da ne idu iz 
Jeruzalema, nego da čekaju obećanje o kojem su čuli od njega: 
»Bit ćete kršteni Duhom Svetim ne dugo poslije ovih dana.« Četr- 
deseti dan pošao je s njima na Maslinsku goru, podigao je ruke i 
blagoslovio ih. I dok ih je blagoslivljao, poče se uzdizati pred njima 
i uze ga oblak ispred njihovih očiju. Apostoli mu se pokloniše i 
vrate se u Jeruzalem s velikom radošću. 

1. Isus je uzašao na nebo. Četrdeseti dan poslije uskrsnuća Isus je 
vlastitom moći i proslavljenim tijelom uzašao na nebo. Njegov ula- 
zak u nebo bio je pobjednički i slavan. Kao kod uskrsnuća, tako je 
i kod uzašašća pokazao da je nadvladao smrt i đavla. Sa sobom je 
u nebo poveo i duše spašenih iz pretpakla. U nebo su ga pratili i 
anđeli. 

2. Isus kralju je u nebu. Budući da je Isus Bog i čovjek, on je i kao 

čovjek kralj neba i zemlje. Kraljevsku slavu i vlast zaslužio je i svo- 
jom mukom i smrću. U nebu sjedi s desne Boga Oca, to jest u nebu 
i kao čovjek ima slavu i vlast. Tako proslavljeni Isus sada živi u 
nebu i kralj uje svim stvorenjima na vijeke vjekova. Zato je Isus 
naš Gospodin. Sveti Pavao kaže: »Ponizio je sam sebe postavši po- 
slušan do smrti — do smrti na križu. A zato i Bog njega uzvisi i 

darova mu ime, koje je nad svakim imenom, da se u Isusovo ime 

pokloni svako koljeno i svaki jezik da prizna da je Isus Krist — 
Gospodin.« 

3. Isus nam u nebu pripravlja mjesto. Isus i u nebu nevidljivo na- 

stavlja djelo spasenja duša što ga je na zemlji započeo. Na zemlji 
nastavlja svoje djelo preko Crkve, koju vodi Duh Sveti. Isus je 

otišao pred nama da nam pripravi mjesto u nebu. Apostolima je 

rekao: »U kući Oca mojega ima mnogo stanova. Idem da vam pri- 
pravim mjesto. Opet ću doći i uzet ću vas k sebi da budete i vi tamo 
gdje sam ja.« 

ODGOVORU 1. Čijom je snagom Isus uzašao na nebo? 2. Tko je išao s 
Isusom na nebo? 3. Kada slavimo Isusov slavni ulazak u nebo? 4. Kakav je 
bio Isusov ulazak u nebo? 5. Zašto je Isus kralj neba i zemlje? 6. Zašto je 
Isus naš Gospodin? 7. Što nastavlja Isus u nebu? Preko koga Isus na 
zemlji nastavlja djelo spasenja? 9. Što nam Isus pripravlja u nebu? 

V 





NAUCI: 

54. Kada je Isus uzašao na nebo? 

Isus je uzašao na nebo četrdeseti dan poslije svoga uskrsnuća. 

55. Što znače riječi: sjedi s desne Boga Oca svemogućega? 

Riječi: sjedi s desne Boga Oca svemogućega — znače da Isus i 
kao čovjek ima u nebu najvišu slavu i vlast. 

ZA ŽIVOT: Isus je uzašao na nebo da i meni pripravi mjesto, Živjet 
ću tako da ga ne izgubim! 

SVETO PISMO: »Ako ste uskrsnuli s Kristom, tražite ono što je gore, 
gdje Krist sjedi s desne strane Božje. Mislite na nebeske stvari a ne na 
zemaljske.« (Kol. 3, 12) 

IZ ŽIVOTA CRKVE: 1. Crkva sve svoje molitve završava riječima: 
Po Gospodinu našemu Isusu Kristu, Sinu Tvome, koji s >,obom živi i kraljuje 
u jedinstvu Duha Svetoga«, ili kratko: Po Kristu Gospodinu našemu! Uči 
nas da se Ocu molimo po Kristu. 

2. Na blagdan uzašašća poslije evanđelja se ugasi uskrsna svijeća u 
znak da je Isusu uzašao na nebo kako govori evanđelje. 

3. Kristu Kralju se klanjamo u procesiji na Cvjetnu nedjelju, a blagdan 
Krista Kralja slavimo posljednje nedjelje u listopadu. 

ZADAĆA: Nacrtaj krunu i ispod nje napiši: Krist — Kralj svih vje- 
kova, Kralj svijeta i kralj neba. 

MOLITVA: Podaj, molimo, svemogući Bože, da mi koji vjerujemo da 
je Tvoj jeđinorođepac, naš Otkupitelj, uzašao na nebesa i sami budemo 
duhom uvijek u nebeskim stvarima. 

PJESMA: Isuse Kralju, Isuse slavo! 

Vječna ti hvala, beskrajna čast! 

Nebo je tvoje prijestolje divno, 
svemirom tvoja stere se vlast. 

Slava ti kralju, slava ti Bože! 

Pred tobom sve je pepeo, prah. 

Dokle smo tvoji, tko nam što može, 
ti si nam nada, ljubav i strah. 

(H. C. P. str. 131) 


21. ISUS ĆE DOĆI SUDITI ŽIVE I MRTVE 

U posljednjem govoru pred svoju muku Isus je apostolima rekao: 
»Kada Sin čovječji dođe u svojoj slavi u pratnji svih anđela, sjest 
će na svoje slavno prijestolje. Tada će se pred njim skupiti svi 
narodi, a on će ih razlučiti jedne od drugih kao što pastir luči ovce 
od jaraca. I postavit će ovce sebi s desne strane, a jarce s lijeve . . . 
Ovi će otići u vječne muke, a pravednici u vječni život.« (Mt. 25, 

31 — 46 ) 

1. Isus će suditi žive i mrtve. Na kraju svijetu Isus će opet doći na 
zemlju. Doći će na oblacima, u pratnji anđela, s velikom silom i 
slavom. Svi mrtvi začut će njegov glas i uskrsnut će. Svi ljudi, živi 
i mrtvi, dobri i zli, sabrat će se pred njim. Isus će dobre postaviti 
na svoju desnu stranu, a zle na lijevu. 

Nakon toga će pred cijelim svjetom otkriti sve što je tko u 
životu učinio dobra i zla, pa i najtajnije misli. Ipak otkrivanje gri- 
jeha koje smo okajali i koji su nam bili oprošteni neće nam biti na 
sramotu, nego na slavu Božju. 

Dobri će u neopisivu veselju gledati Isusa. Pred cijelim svije- 
tom bit će počašćeni i nagrađeni za dobra djela. Isus će im kazati: 
»Dođite blagoslovljeni moga Oca i primite u posjed kraljevstvo koje 
vam je pripravljeno od postanka svijeta!« I ići će s Isusom i s anđe- 
lima u nebo dušom i tijelom. Ondje će biti potpuno sretni i vječno 
će živjeti. 

Zli će drhtati od straha, pred cijelim svijetom će biti osramo- 
ćeni i kažnjeni za svoja zla djela. Isus će im reći: »Odlazite od mene, 
prokleti, u vječni oganj koji je pripravljen đavlu i njegovim anđe- 
lima.« I bacit će ih u vječne muke s dušom i tijelom. Suđenje na 
sudnji dan nazivamo posljednji, konačni ili opći sud, jer je to zadnji 
sud i jer će toga dana Isus suditi svim ljudima. 

2. Zašto opći sud? Osim posebnoga suda, koji je odmah nakon smrti 
svakoga čovjeka, bit će prilikom Isusova drugog dolaska na svijet 
još i opći sud. Taj će sud biti zato da se pred cijelim svijetom poka- 
že Božja pravednost, mudrost i dobrota, da svi ljudi priznaju i po- 
časte Krista Spasitelja i da pravedni prime pred cijelim svijetom 
zasluženu čast, a zli zasluženu sramotu. 


3. Poslije općega suda Bog će potpuno zavladati nad svim stvore- 
njima. Poslije općega suda zli duh neće imati više nikakve vlasti. 
Nakon njega zemlja neće biti uništena, ali neće biti ni takva kakva 
je sada. Ognjem će biti promijenjena i proslavljena. Kao što će tje- 
lesa uskrsnutih biti proslavljena, slična proslavljenom tijelu Isuso- 
vu, slično će biti proslavljen i sav vidljivi svijet i na njemu će ži- 
vjeli proslavljeni pravednici. Neće više biti ni smrti ni trpljenja. 
Tada će biti završeno Isusovo djelo spasenja. Krist Kralj predat 
će kraljevstvo nad spašenim stvorovima Bogu Ocu i Bog će nad svim 
stvorenjima vladati u sve vijeke. 


ODGOVORI: 1. Kada će Isus opet doći na zemlju? 2. Koga će Isus sabrati 
oko sebe? 3. Kako će se odvijati suđenje? 4. Kamo će nakon suda ići dobri, 
a kamo zli? 5. Kako nazivamo suđenje na sudnji dan? 6. Čemu još i opći 
sud? 7. Što će sa sudnjim danom biti potpuno završeno? 8. Tko će tada biti 
posve svladan? 9. Kome će Isus predati kraljevstvo? 


4 Katekizam 

NAUCI: 


56. Zašto će Isus opet doći na svršetku svijeta? 

Isus će opet doći na kraju svijeta da sudi svim ljudima, dobrima i 
zlima, živima i mrtvima. 

57. Što će se dogoditi s vidljivim svijetom nakon općeg suda? 

Nakon općeg suda vidljivi svijet bit će promijenjen i proslavljen. 

ZA ŽIVOT: Želim tako živjeti da se ne trebam bojati posjjednjeg 
suda. Isus, koji će mi suditi, neka mi sada pomaže. 

SVETO PISMO: »A onoga dana i onoga časa ne zna nitko, ni anđeli 
na nebu, nego samo Otac.« (Mt. 24, 36) 

IZ ŽIVOTA CRKVE: Advent prije Božića priprema nas i na drugi 
Isusov dolazak. Crkva nas opominje sa sv. Pavlom »da živimo na ovom 
svijetu trijezno, pravedno i pobožno, očekujući blaženu nadu i slavni dola- 
zak velikoga Boga i našega Spasitelja Isusa Krista« (Titu, 2, 12) 

ZADAČA: Pažljivo pročitaj iz molitvenika cijelu pjesmu »U dan onaj, 
u dan gnjeva . . ,« koja se čita kod pogrebnih misa. 

PJESMA: Višnji Suce: pravdo stroga, 

sagrješenja prosti mnoga 
prije dana osvetnoga. 

Molim u svoj sniženosti 
srca puna skrušenosti: 
daj mi umrijet u milosti! 

I 

MOLITVA: U dan sudnji, oslobodi nas, Gospodine’ (Litanije Svih Svetih) 


22. ISUS JE POSLAO DUBA SVETOGA 

Kad su se navršili dani Pedesetnice, svi su učenici bili zajedno na 
istome mjestu. I ujedanput Ču se buka s neba, kao kad puše silan 
vjetar, i napuni svu kuću gdje su sjedili. I ukažu im se razdije- 
ljeni jezici kao od ognja i spuste se na pojedine od njih i svi se 
napune Duha Svetoga. (Dj. Ap. 2.1 — 2) 

1. Duh Sveti je TjeŠitelj. Već je u Starom Zavjetu Duh Sveti ne- 
vidljivo vodio srca. Isus ga je posebno obećao apostolima na zadnjoj 
večeri. Rekao im je: »Tješitelj, Duh Sveti, kojega će vam Otac po- 
slati u moje ime, poučit će vas sve i spomenut će vam sve što sam 
vam ja rekao.« 

U apostolima je Duh Sveti djelovao još i prije duhovskog blag- 
dana. Kad im je nakon svojega uskrsnuća Isus predao vlast opraštati 
grijehe, najprije im je rekao: »Primite Duha Svetoga!« Deseti dan 
nakon svoga uzašašća, tj. na duhovski blagdan, Isus je izvršio svoje 
obećanje. Uz šum silnoga vjetra sišao je nad apostole Duh Sveti; 

njegov se dolazak pokazao u obliku plamenih jezika nad glavama 
apostola. Taj dan bili su napunjeni Duhom Svetim, i još isti taj dan 
počeli su s velikim uspjehom učiti i krstiti. 


2. Duh Sveti je pravi Bog. Kao što je Otac pravi Bog i kao što je 
Sin pravi Bog, tako je Duh Sveti pravi Bog. Zato ga slavimo i mo- 
limo mu se jednako kao što se molimo Ocu i Sinu. Oca i Sina i Duha 

Svetoga slavimo svaki put kad se križamo i kad molimo: Slava 
Ocu . . . 

3. Duh Sveti je treća božanska osoba. Isus je rekao apostolima: Ja 
ću moliti Oca i on će vam dati drugoga tješitelja da ostane s vama 
zauvijek. Tu su imenovane tri različite osobe: Otac — kojega Sin 
moli, Sin — koji moli, i Duh Sveti — koji je poslan. Kad je Isus 
zapovjedio apostolima da idu naučavati sve narode, tada im je i 
zapovjedio neka ih krste »u ime Oca i Sina i Duha Svetoga«. Bog 
Otac i Bog Sin oduvijek se međusobno beskrajno ljube. Ta njihova 
ljubav je Duh Sveti. Duh Sveti, dakle, oduvijek izlazi od Oca i Sina. 

ODGOVORI: i. Koji nas biagdan sjeća na dolazak Duha Svetoga? 2. Kako 
je Duh Sveti sišao nađ apostole? 3. U kojim molitvama osobito slavimo tri 
Božanske osobe? 4 Od koga izlazi Duh Sveti? 

NAUČI : , 

58. Kad su apostoli primili Duha Svetoga? 

Apostoli su primili Duha Svetoga pedeseti dan poslije Uskrsnuća. 

59. Tko je Duh Sveti? 

Duh Sveti je treća božanska osoba i Tješitelj, kojega je Isus poslao 
apostolima. 

ZA ŽIVOT: Više puta ću moliti Duha Svetoga: Dođi, Duše Sveti, napuni 
srca svojih vjernih i zapali u njima oganj svoje ljubavi. 

Z ŽIVOTA CRKVE: Deseti dan nakon Uzašašea ili pedeseti dan poslije 
Uskrsnuća slavimo blagdan dolaska Duha Svetoga. Boja misnog ruha je 
crvena — * znak ljubavi. 

ZADAĆA: Nacrtaj goluba, sliku Duha Svetoga, i oko njega dvanaest 
vatrenih jezika. 

MOLITVA: Bože, koji si svjetlošću Duha Svetoga poučio srca vjernih, 
daj da u tom istom Duhu što je pravo spoznamo i njegovoj se utjehi vazda 
radujemo. Po Gospodinu ... u jedinstvu s istim Duhom Svetim . . . 

FJESMA: O dođi. Tvorce, Duše Sveti, 

pohodi duše vjernika, 
poteci višnjom milosti 
u grudi štono stvori ih. 

Ti nazivaš se Tješitelj 
blagodat Boga Svevišnjeg, 
studenac živi, ljubav, plam 
i pomazanje duhovno. 


23. DUH SVETI NASTAVLJA ISUSOVO 

DJELO SPASENJA 

Kad su se apostoli napunili Duha Svetoga, počeli su govoriti raz- 
ličitim jezicima. Sakupilo se mnoštvo i čudilo se jer ih je svatko 
slušao na svom jeziku. Tada ustade Petar i progovori: »Izraelci, 
slušajte! Isusa Nazarećanina, kojega je Bog proslavio čudesima, vi 
ste na križ pribili i ubili; ali Bog ga je uskrisio. Toga Isusa, kojeg 
ste vi raspeli, Bog je postavio za Gospoda i Spasitelja. Pokajte se, 
dakle, i svaki između vas neka se krsti za oproštenje svojih 
grijeha!« _ 

jffr 

1. Duh Sveti je djelovao po apostolima, 

a) Duh Sveti je posvetio apostole. Prije su pokazivali mnogo po- 
grešaka i ljudskih slabosti. Isus ih je više puta morao preko- 
ravati. Duh Sveti je očistio njihova srca i napunio ih je kre- 
postima i izvanrednim milostima. Od tada su živjeli sveto. 

b) Duh Sveti je prosvijetlio apostole. Odmah po dolasku Duha 
Svetoga Sveti Petar je govorio sabranom mnoštvu o Isusu 
Spasitelju. Isus je rekao apostolima: »A kad dođe On, Duh 
Istine, poučit će vas svu istinu.« Duh Sveti je podsjetio apo- 
stole na sve što im je govorio Isus i otkrio im također nove 
istine. Prosvijetlio ih je da su svu Isusovu nauku razumjeli 
i da su je mogli neprevarljivo tumačiti i Židovima i poga- 
nima. Dao im je i dar da su govorili raznim jezicima. 

c) Duh Sveti je ojačao apostole. Prije su bili strašljivi i malo- 
dušni. Kad su Židovi uhvatili isusa, svi su se razbježali. Na- 
kon Isusove smrti od straha su se zaključali u sobu. A po 
dolasku Duha Svetoga neustrašivo su izašli pred Židove, pred- 
bacili im da su ubili Božjega Sina i opominjali ih na pokoru. 
Kad su ih židovske vođe dali zatvoriti, 
rekli su: »Više se treba pokoravati Bo- 
gu nego ljudima.« Za Isusovu nauku su 
junački trpjeli i svi su, osim svetog 
Ivana, umrli mučeničkom smrću. 

2. Duh Sveti djeluje u nama. Duh Sveti nam 
posvećuje dušu posvećujućom milošću, pro- 
svjetljuje nam razum i jača nam volju dje- 
lujućom milošću i dijeli nam svoje seđmero- 
struke darove, napose obilno na Svetoj Po- 
tvrdi. Za naročite potrebe u Svetoj Crkvi di- 
jeli još i posebno izvanredne milosti; tako 
vodi crkvene poglavare, jača mučenike i pri- 
znavaoce. Duh Sveti svojom milošću zove ne- 
krštene svetoj vjeri i obraćenju. 

ODGOVORI: 1. Kakvi su bili apostoli prije dolaska 
Duha Svetoga? 2. Kakvi su bili nakon dolaska Duha 
Svetoga? Kako djeluje Duh Sveti u nama? 

i 

NAUCI: 

60. Kako je Duh Sveti djelovao u apostolima? 

Duh Sveti je apostole posvetio, prosvijetlio i ojačao. 

61. Koji su darovi Duha Svetoga? 

Darovi Duha Svetoga jesu: dar mudrosti, dar razuma, dar savjeta, 
dar jakosti, dar znanja, dar pobožnosti, dar straha Božjega. 

ZA ŽIVOT: I ja sam obilno primio Duha Svetoga u sakramentu svete 
Potvrde. Moram živjeti po njegovim milostima. 

ZADAĆA: 1. Nacrtaj goluba, sliku Duha Svetoga, iz kojega izlazi sedam 
zraka — sedam darova. Imena darova pripiši zrakama. 2. Navedi kad se 
napose preporučuje moliti Duhu Svetome? 

MOLITVA: Svim što vjeru imaju, 

Što se u te ufaju, 
sedam svojih dara daj! 

PJESMA: Darova sedam razdaješ, ti prste desne Očeve, 

od vječnog Oca obećan, ti puniš usta besjedom. 

Zapali svijetlo u srcu, zadahni dušu ljubavlju, 
u nemoćima tjelesnim, potkrepljuj nas bez prestanka. 

(H. C. P. str. 118) 



53 


24. ISUSOVO DJELO SPASENJA NASTAVLJA SE 

U CRKVI 


Isus je govorio prispodobu: »Nebesko je kraljevstvo slično goru- 
šičinu zrnu, koje je čovjek uzeo i posijao na svojoj njivi. Ono je, 
doduše, najmanje od svih sjemenja, ali kad izraste, veće je od svih 
biljki i postane stablo tako da slijeću ptice i stanuju na njegovim 
granama.« To gorušičino zrno je sveta Crkva, koju je Isus usta- 
novio za sve ljude. 


1. Isus je vršio učiteljsku, svećeničku i pastirsku službu. Isus je 
došao na zemlju da nas spasi i time nam je otvorio nebo. Pokazao 
nam je i put u nebo. Zbog toga je ljude naučavao, za njih se žrtvo- 
vao na križu i dao im je zapovijedi kako moraju živjeti da bi došli 
u nebo. Isusovo spasitelj sko djelo na zemlji sastojalo se u tome da 
je vršio učiteljsku, svećeničku i pastirsku službu. 


2. Tu službu predao je apostolima i njihovim nasljednicima. Da bi 

se djelo spašavanja duša nastavilo i poslije njegova uzašašća do 
svršetka svijeta, Isus je ustanovio vjersku zajednicu: svetu Crkvu. 
Nevidljivi poglavar svete Crkve je sam Isus, koji kraljuje u nebu. 
U njegovim nevidljivim rukama je vrhovno vodstvo sveopće zajed- 
nice vjernih kršćana. Krist svoju Crkvu vodi tako da postizava svoj 
cilj, tj. da vodi ljude k spasenju. Vodi je nevidljivo, dijelom nepo- 
sredno sam, a dijelom po svojim namjesnicima na zemlji. 

Isus sam neposredno po Duhu Svetome prosvjetljuje srca i na- 
dahnjuje volju pojedinih ljudi, prosvjetljuje crkvene poglavare, po- 
diže u Crkvi svece i svoju Crkvu spašava iz neprilika. U novije doba 
najviše je spašava po Blaženoj Djevici Mariji. 

Na vidljiv pak način fsus vodi svoju Crkvu po Sv. Ocu Papi 
i biskupima. Papa je nasljednik svetoga apostola Petra, Isusov vid- 
ljivi namjesnik na zemlji, vidljiva glava svete Crkve. On u Isusovo 
ime vodi na zemlji sveopću Crkvu. Pojedine pak dijelove svoje 
Crkve Isus vodi po biskupima, nasljednicima apostola. Prije svoga 
uzašašća Isus je apostolima i njihovim nasljednicima predao tro- 
struku službu: učiteljsku, svećeničku i pastirsku, da u njegovo ime 
uče, posvećuju i vode ljude k spasenju. 


3. Krist po Duhu Svetome oživljava svoju Crkvu. Sve milosti što 
ih Krist, Glava, dijeli svojoj Crkvi, bilo neposredno, bilo po crkve- 
nim poglavarima, dijeli ih po Duhu Svetome. Duh Sveti nas u 
Crkvi čisti od grijeha, čini nas Božjom djecom i pomaže nas svojim 
milostima i darovima da živimo po Isusovoj nauci i po njegovim 
zapovijedima. Kao što u ljudskom tijelu duša povezuje sve udove 

međusobno i sve udove s glavom, tako u svetoj Crkvi Duh Sveti 
združuje članove međusobno i sve udove s Glavom, Kristom. 

ODGOVORI: 1. Kakvu je službu Isus vršio na zemlji? 2. Što je ustanovio 
Isus da bi se ljudi svih vremena mogli spasiti? 3. Tko je vrhovni nevidljivi 
poglavar svete Crkve? 4. Kako Krist neposredno vodi svoju Crkvu? 5. Po 
kome je vodi na vidljiv način? 6. Kakvu vlast ima Papa? 7. Tko su nasljed- 
nici apostola? 8. Kakvu je vlast Isus dao apostolima? 9. Tko je nasljednik 
sv. Petra? 10. Po kome Krist oživljava svoju Crkvu? 

NAUČI: 

62. Zašto je Isus ustanovio Crkvu? 

Isus je ustanovio svoju Crkvu da vodi ljude k spasenju. 

ZA ŽIVOT: Da bih se spasio, uvijek ću savjesno slušati Crkvu. 

SVETO PISMO: »Izbavio nas je iz vlasti tame i prenio nas je u kra- 
ljevstvo svojega predragoga Sina.« (Kol. 1, 13) »Zidani ste na temeljima apo- 
stola i proroka, a glavni ugaoni kamen je sam Isus Krist.« (Ef. 2, 20) 

ZADAČA: Nacrtaj stolu — znak učiteljske, kalež — znak svećeničke i 
biskupski štap — znak pastirske službe u svetoj Crkvi. 2. Nacrtaj dva pre- 
križena ključa ■ — znak vlasti u Crkvi. 

MOLITVA: Da se dostojiš svoju svetu Crkvu ravnati i uzdržati, Tebe 
molimo, usliši nas!« (Iz litanija Svih Svetili) 


25. OPĆINSTVO SVETIH 

Na dan 1. studenoga slavimo blag- 
dan Svih Svetih. Taj dan sjećamo se 
braće i sestara koji su već na nebu. 
Odmah slijedećeg dana, 2. studeno- 
ga, slavimo spomen svih vjernih du- 
ša koje još trpe u čistilištu i nasto- 
jimo ih spasiti svojim molitvama. 
Kod svake se svete Mise Crkva sjeća 
u svojim molitvama ne samo vjer- 
nika na zemlji nego i svetaca na ne- 
bu i vjernih duša u čistilištu. 

Svi vjernici na zemlji duhovno su 
združeni sa svetima na nebu i s du- 
šama u čistilištu. 

1. Općinstvo svetih. U našem tijelu duša povezuje različite udove 
u jedno tijelo i sve udove s glavom. Tako u svetoj Crkvi Duh Sveti 
povezuje članove Crkve međusobno i sve članove s Glavom, Kri- 
stom. Zato smo članovi svete Crkve svi međusobno u duhovnoj za- 
jednici. Najprije smo povezani svi vjernici na zemlji među sobom 
u životnoj vezi. Ali i vjernici koji su s posvećujućom milošću otišli 
pred nama u vječnost, ostaju još uvijek s nama u zajednici. Samo 
oni koji su umrli bez posvećujuće milosti zauvijek su odijeljeni od 
te duhovne zajednice. 

Tu duhovnu zajednicu vjernika na zemlji među sobom i sa sve- 
tima na nebu te s dušama u čistilištu nazivamo općinstvo svetih. 
Zato je nazivamo općinstvo ili zajednica, jer je to zajednica svetih 
osoba, pa i svetih stvari, tj. milosti. Općinstvo »svetih«, nazivamo 
je zato jer su svi članovi te zajednice posvećeni milošću, svi su poz- 
vani k svetosti, a neki su svetost u nebu već i postigli. 


2. Kakva je to zajednica? Vjernici na zemlji su međusobno Božja 
obitelj. Svi smo na svetom krštenju posvećeni Duhom Svetim. Svi 
smo pozvani da bismo po svetom krštenju u svetosti stalno napre- 
dovali. Zbog te povezanosti i molitve i druga dobra djela svakoga 
člana koriste svim članovima svete Crkve. Svaki je član dionik svih 
svetih Misa, molitava i drugih dobrih djela koja se vrše u Crkvi. 
Svetim krštenjem dobivamo i pravo na druge sakramente i druge 
stvari svete Crkve. 

Sa svetima u nebu smo po milosti u duhovnoj zajednici. Oni su naša 
braća i naše sestre koji su već postigli spasenje, koji su već stigli 
na cilj kamo i mi putujemo. Oni zajedno s nama slave Boga. Mi ih 
častimo i zovemo ih u pomoć, a oni se za nas mole Bogu, 

S dušama u čistilištu smo isto tako u duhovnoj zajednici, mi njima 
pomažemo molitvama i drugim dobrim djelima, te posebno još opro- 
stima i žrtvom svete Mise, a duše u čistilištu mole za nas Boga. 


3. Vojujuća, slavna i trpeća Crkva. Mi vjernici na zemlji moramo 
se boriti da bismo došli u nebo. Zato se nazivljemo vojujuća Crkva. 
Sveci na nebu već su u borbi pobijedili, zato ih nazivljemo slavna 
Crkva. Duše u čistilištu moraju se još trpljenjem čistiti, zato ih zo- 
vemo trpeća crkva. 

Na sudnji dan Isus će vojujuću i trpeću Crkvu združiti s po- 
bjedničkom Crkvom i svima će dati neprolazno nebesko veselje. Ta- 
da će općinstvo svetih osoba i svetih stvari biti dovršeno. 


ODGOVORI: 1. Tko ne pripada općinstvu svetih? 2. Kakva je zajednica 
općinstvo svetih? 3. Zašto kažemo općinstvo »svetih«? 4. Što povezuje vjer- 
nike na zemlji međusobno i sa svetima u nebu i s dušama u čistilištu. 5. 
Kako smo povezani s vjernicima na zemlji? 6. Kako sa svetima u nebu? 

7. Kako s dušama u čistilištu? 8. Kako nazivamo vjernike na zemlji? Kako 

sycU‘ na suha i kako duše u čistilištu? 9. Kada će biti dovršeno općinstvo 
svetih? 


NAUCI: 

63. Tko je u općinstvu svetih? 

U općinstvu svetih smo mi vjernici na zemlji, sveci na nebu i duše 
u cistilistu. 


* 

ZA ŽIVOT: Kad god učinim nešto dobra ili zla, to koristi ili škodi 
svim članovima Crkve jer smo svi jedna obitelj. Zato moramo sveto živjeti. 

SVETO PISMO: »Mi smo djeca svetaca.« (Tob. 8, 5) Ta je svijest učila 
mladoga Tobiju sveto živjeti. 


IZ ŽIVOTA CRKVE: Crkva slavi svakoga dana jednoga ili više svetaca. 
Njihova imena naći ćemo u katoličkom kalendaru. U svakoj obitelji neka 
se nađe pri ruci dobar katolički kalendar. 










na nebu i duša u čistilištu. 2. Napiši imena svetaca kojih se češće spomi- 
nješ. 3. Napiši za koje duše u Čistilištu moraš posebno moliti. 


* 


26. OPROŠTEN JE GRIJEHA 


U prispodobi o izgubljenom sinu Isus je 
kazao kako je neizmjerno milosrdan Bog 
koji nam otpušta grijehe. Govorio je: izgu- 
bljeni sin je ustao i pošao k svojemu ocu. 
Kad je bio još daleko, ugledao ga je nje- 
gov otac i ražalio mu se, pritekao je, zagr- 
lio ga i poljubio. A sin mu je rekao: »Oče, 
sagriješih nebu i tebi; nisam više vrijedan 
zvati se sin tvoj. A otac zapovjedi slugama 
svojim: donesite brzo najbolju haljinu i 
obucite mu je! Podajte mu prsten na ruku 
i obuću a noge! Onda dovedite ugojeno 
tele i zakoljite ga! Održat ćemo radosnu 
gozbu i proveselit ćemo se. Jer ovaj moj 
sin bio je mrtav i živi opet; bio je izgub- 
ljen i nađe se. I stadoše držati radosnu 
gozbu. 

Budući da smo svi grješnici, možemo stu- 
piti u općinstvo svetih i postati sveti ako 
nam Bog oprosti grijehe. A rasti u svetosti 
ne možemo ako nam Bog ne oprosti svag- 
dašnji grijeh. Tu nam je milost Isus za- 
služio svojom smrću na križu. Odredio je 
također na koji će nam se način oprostiti 
grijesi. 

1. Bog oprašta grijehe jer je neizmjerno milosrdan. Tako nas je 
učio Isus, napose u svojim prispodobama o izgubljenoj ovci i o izgub- 
ljenu sinu. Isus, a on je Bog, opraštao je grijehe. O sebi je rekao: 
»Sin je čovječji došao spasiti što je bilo izgubljeno.« Oprostio je 
grijehe uzetome, javnoj griješnici, svetome Petru i desnom razboj- 
niku. Vlast opraštati grijehe dao je po svojem uskrsnuću također 


svojim apostolima, govoreći: »Primite Duha Svetoga; kojima opro- 
stite grijehe oprostit će im se.« Vlast opraštati grijehe predali su 
apostoli biskupima i svećenicima. 


2. Sakramenti u kojima se opraštaju grijesi. Grijesi nam se prije 
svega opraštaju kada primimo koji sakrament. Za opraštanje gri- 
jeha Isus je napose ustanovio sveto krštenje i svetu ispovijed. Na 
krštenju se oprašta istočni grijeh i svi osobni grijesi učinjeni prije 
krštenja. Krštenje oprašta također sve vječne i vremenite kazne 
za grijehe. Grijesi učinjeni poslije krštenja opraštaju se u sakra- 


mentu ispovijedi. U tom sakramentu opraštaju se sve vječne kazne 
i dio vremenitih kazni. Bolesnicima koji se ne mogu ispovjediti 
opraštaju se u sakramentu bolesničkog pomazanja također smrtni 
grijesi. Mali se grijesi opraštaju, ako se za njih bilo na koji način 
kajemo, na primjer kod svete pričesti, kod svete Mise, kad se škro- 
pimo blagoslovljenom vodom itd. 


3. Za oproštenje je potrebno kajanje. Svi se grijesi mogu oprostiti, 
a za oproštenje je uvijek potrebno pokajanje. Na ispovijedi je do- 
voljno pokajanje koje imamo iz straha pred Božjim kaznama, a 
zove se nesavršeno pokajanje. Ako se za grijehe kajemo iz ljubavi 
prema Bogu, onda imamo savršeno pokajanje; tada nam Bog opra- 
šta već prije ispovijedi, samo moramo imati iskrenu volju, da ćemo 
grijehe ispo vi jediti ako bude moguće. 



\ r 








ODGOVORI: 1, Kako možemo stupiti u općinstvo svetih? 2. Zašto moramo 
vjerovati da Bog oprašta grijehe? 3. Navedi primjere iz Evanđelja gdje je 
Isus oprostio grijehe? 4, Kome je Isus dao vlast opraštati grijehe? 5. Kad 
se kod bolesničkog pomazanja opraštaju smrtni grijesi? 6. Kako se opraštaju 
mali grijesi? 7. Što je potrebno da Bog oprosti grijehe? 8. Sto je savršeno, 
a što je nesavršeno pokajanje? 

NAUČI: 


64. Koja je dva sakramenta Isus ustanovio za oproštenje grijeha? 

Za oproštenje grijeha Isus je ustanovio sakramenat sv. krštenja i 
sakramenat sv. ispovijedi. 

ZA ŽIVOT: Kad obavim dobro ispovijed, također i za mene vrijede 
Isusove riječi: »Uzđaj se, sinko, oprošteni su ti tvoji grijesi.« 


\ 

SVETO PISMO: »Blagoslovljen Bog i Otac Gospođina našega Isusa 
Krista ... u kome imamo otkupljenje krvlju njegovom, oproštenje grijeha 
po bogatstvu milosti njegove.« (Ef. 1 3 3, 7) 

ZADAĆA: 1 . Nacrtaj krstionicu i nad njom Duha Svetoga u slici goluba. 
2. Nacrtaj ispovjedaomcu i nad njom božji dlan, iz kojega se razlijevaju 
zrake oproštenja. 3. Stvori odluku koliko puta ćeš ići na ispovijed. 


27. SMRT i UKSRSNUĆE 

Isus je rekao Židovima: »Ide čas kad će svi koji su u grobovima 
čuti glas Sina Božjega. I koji su činili dobro uskrsnut će na život, 
a koji su činili zlo uskrsnut će na osudu.« 

1. Smrt. Budući da su Adam i Eva sagriješili, svi ijudi moraju 
umrijeti, »Po jednom čovjeku je došao grijeh na svijet i po grijehu 
smrt i tako je došla smrt na sve ljude«, piše sv. Pavao. Ipak je 
smrt za dobrog kršćanina samo prijelaz u ljepši život u vječnosti. 

Isus nas je svojim primjerom učio da smrt primimo odano iz 
Božjih ruku. 

Smrt je dijeljenje duše od tijela. Duša, koja je neumrli duh, 
ide k Bogu; a tijelo, koje od zemlje, pokopaju i istrune. Ne znamo 
kada, gdje ni kako ćemo umrijeti. Budući da o smrtnom času ovisi 
čitava naša vječnost, moramo biti uvijek spremni na smrt. Isus nas 
opominje: »Bdijte jer ne znate ni dana ni časa.« 

2. Posebni sud. Odmah poslije smrti Bog sudi svaku dušu. Taj sud 
zovemo posebni sud jer Bog sudi svaku dušu posebno. Na tom sudu 
Bog sudi svakomu o svemu što je u životu dobro ili zlo mislio, go- 
vorio i činio i što je dobra zanemario. 

Odmah poslije suda duša ide u pakao ili u čistilište ili u nebo. 
Sveti Pavao kaže: »Bog će vratiti svakome po njegovim djelima.« 

3. Uskrsnuće od mrtvih. Na svršetku svijeta Isus će oživjeti naša 
tjelesa/ Ona će uskrsnuti iz grobova i združiti se s dušom te će s 
njom vječno živjeti. 


Tijelo onih koji su umrli u milosti posvečujućoj bit će poslije 
uskrsnuća neizrecivo lijepo. Bit će slično proslavljenom tijelu Isu- 
sovu. Neće više moći trpjeti. S dušom će biti sudionik vječnoga ve- 
selja u nebu. A tijelo griješnika koji umru u smrtnom grijehu bit 
će poslije uskrsnuća neizrecivo ružno; združeno s dušom vječno će 
trpjeti u paklu. 

ODGOVORI: 1. Zašto moramo svi umrijeti? 2. Kako je Isus primio smrt? 
3. Kako je mi moramo primiti? 4. Sto je smrt? 5. Zašto moramo uvijek biti 
spremni na smrt? 6. Sto se dograda odmah poslije smrti? 7. Kamo ide duša 
poslije posebnog suda? 8. Kad ćemo uskrsnuti od mrtvih? 10. Kakva će biti 

tjelesa uskrsnulih? 

NAUCI: 

65. Koje su posljednje stvari čovjeka? 

Posljednje stvari čovjeka jesu: smrt, sud, nebesko blaženstvo za 
dobre, a pakao za zle. 

66. Sto znamo o smrti? 

O smrti znamo da ćemo umrijeti, a ne znamo kada, gdje i kako 
ćemo umrijeti. 

67. Kada Bog sudi svakome čovjeku posebno? 

Bog sudi svakom Čovjeku posebno odmah poslije smrti. 


68. Sto je Sin Božji rekao o uskrsnuću mrtvih? 

O uskrsnuću mrtvih Božji Sin je rekao: »Koji su činili dobro, 
uskrsnut će na život, a koji su Činili zlo, uskrsnut će na osudu.« 


ZA ŽIVOT: 1. Moram moliti za sretan smrtni čas. Za to molim u svakoj 
Zdravo Mariji, a napose u večernjoj molitvi. 2. Moje je tijelo određeno 
za slavno uskrsnuće. Zato mora ostati čisto i sveto. 


SVETO PISMO: »I kao što je ljudima određeno jednom umrijeti, a po 
tom sud . . .« (Hebr. 9, 27) »Dragocjena je u očima Gospodnjim smrt prave- 
dnika njegovih« (Ps. 115,15) »Blago mrtvima koji umiru u Gospodinu! Duh 
kaže: Neka već sada otpočinu od svojih napora, jer ih slijede njihova 
djela.« (Otkr. 14, 13) »Isus Krist će po jakosti, koja može sebi pokoriti sve, 
preobraziti naše bijedno tijelo, da bude jednako njegovu proslavljenu tijelu.« 
(Fil. 3, 21) 


IZ ŽIVOTA CRKVE: U predslovlju mise za pokojnike molimo: »Jer 
tvojim se vjernima. Gospodine, život mijenja, a ne oduzima; i pošto se 
raspadne dom ovozemnoga boravka, stječe se vječno prebivalište na nebe- 
sima.« 


Duše djece koja umiru bez krsta, a nisu još došla k razumu, poslije 
smrti ne idu u nebo jer zbog istočnoga grijeha nemaju milosti posvećujuće. 
Isto tako ne idu u čistilište ni u pakao jer sama nisu učinila nikakva grijeha. 
Na posebnom su mjestu, u pretpaklu, gdje im Bog daje naravno veselje i 
naravnu sreću. 


ZADAĆA: 1. Napiši što bi učinio kad bi morao baš sada umrijeti. 2. 
Napiši kako bi umirućemu (bolesniku, unesrećenom), ako ne bi bio prisutan 
svećenik, pomogao sretno umrijeti. 

28. VJEČNO PROKLETSTVO 


Isus je govorio farizejima ovu prispodobu: »Bio je neki čovjek 
bogat, oblačio se u skrlet i u bez i gostio se sjajno svaki dan. Pred 
njegovim je vratima ležao jedan siromah po imenu Lazar, sav u 
Čirovima. Rado bi se on bio nasitio mrvicama što su padale sa 
stola bogataševa. I psi su dolazili i lizali njegove Čirove. Tada 
umrije siromah. On bi od anđela odnesen u krilo Abrahamovo. 
I bogataš umrije i bi zakopan. Kad u paklu usred svojih muka 



podiže svoje oči, vidje izdaleka Abrahama i u njegovu krilu La- 
zara. Tada povika: »Oče Abraliame! Smiluj mi se i pošalji Lazara, 
neka umoči u vodu vrh svojega prsta i rashladi moj jezik; jer 
trpim veliku muku u ovom plamenu.« Abraham odvrati: »Sjeti se 
sinko, tebi je u tvojemu životu bilo dobro, a Lazaru zlo. Sad se 
on ovdje tješi, a ti se mučiš. Povrh toga zja među nama i vama 
širok jaz, tako da nijedan ne može odavle k vama prijeći i nijedan 
odanle amo doći i ako bi htio.« 

Isus je više puta govorio o paklu. Nije nas htio strašiti, nego opo- 
menuti da u nj ne dođemo. UČmio je to iz ljubavi prema griješni- 
cima da bi se obratili i oslobodili pakla dok još imaju vremena. 


1. Pakao postoji. Bog je odbacio anđele koji su se pobunili. Lako 
bi ih uništio, ali Bog ne uništava ništa što je stvorio. Zato je za pale 
anđele stvorio posebno mjesto, gdje za svoju neposlušnost trpe 
vječne kazne. To mjesto nazivamo pakao. A jednaka sudbina čeka 
i čovjeka koji je teško griješio, a na zemlji se nije pokajao. 

Smrtnim grijehom čovjek se sasvim odvraća od Boga. Najveća 
je nesreća ako u takvu stanju umre. Bog ga odbacuje. Takav čovjek 
ide u pakao. 

2. Neopisivo je trpljenje prokletih. Oni u paklu trpe neopisive mu- 
ke. Najveća je njihova kazna što su zauvijek odvojeni od Boga, za 
koga su bili stvoreni. Tamo spoznaju da čovjek može biti sretan 
samo u Bogu, a postaju svjesni da su ga svojevoljno odbacili te ga 
nikada neće gledati. Zato ih muči očaj i neutješiva žalost te sami 
sebe proklinju. 

Prokletnike neprestano peče savjest. A muči ih i neugasiv 
oganj. Zauvijek su odvojeni od Krista i isključeni iz općinstva sve- 
tih. Njihovo društvo sačinjavaju đavli i odbačene duše. Svi prokleti 
ne trpe jednako; što je više tko griješio, to više i trpi. 

3. Pakao je vječan. Pakao nema svršetka, on je vječan, Isus će na 
sudu prokletima kazati: »Idite od mene, prokleti, u oganj vječni, 
koji je pripravljen đavlu i njegovim anđelima.« I oni odlaze u vječ- 
no prokletstvo, kaže Isus. 

ODGOVORI: 1. Zašto je Isus govorio i o paklu? 2. Koje mjesto zovemo 
paklom? 3. Što učini čovjek smrtnim grijehom? 4. Kakve kazne trpe pro- 
kleti? 5, Trpe li s\^i 6# 13 oklc cc « 

NAUCI: 

6.9. Tko ide u pakao? 

U pakao ide tko umre u smrtnom grijehu. 

70. Koja je najteža kazna prokletih u paklu? 

Najteža kazna prokletih u paklu jest da su zauvijek odbačeni od 
Boga, za koga su bili stvoreni. 

ZA ŽIVOT: Više ću puta moliti: »Od vječne smrti oslobodi nas, 

Gospodine.« 

SVETO PISMO: »Kod svih djela svojih misli na posljednje stvari svoje 
i nećeš griješiti do vijeka.« (Crkv. 7, 36) »Strašno je upasti u ruke Boga 
živoga.« (Hebr. 10, 31) »Bolje je za tebe da uđeš sakat u život negoli da sa 
dvije ruke ideš u pakao, u oganj neugasivi, gdje crv njihov ne umire i 
oganj se ne gasi.« (Mk. 9, 43 — 44) »I bit će mučeni dan i noć u vijeke vje- 
kova.« (Otkr. 20, 10) 

ZADAĆA: Nacrtaj sat s njihalom, koji kuca tika — taka, a ispod njega 
napiši: »Uvijek — nikad«. Sat nas opominje da je pakao vječan. 

MOLITVA: »Da duše naše braće, rođaka i dobrotvora naših od vječ- 
noga prokletstva izbaviš — tebe molimo, usliši nas!« (Litanije Svih Svetih) 

29. VJEČNI ŽIVOT 


6 


Evanđelista sv. Ivan gledao je u viđenju nebo i ovako ga je opisao: 
»Evo Božjega šatora među ljudima, i stanovat će s njima. I oni 
će biti njegov narod, a sam će Bog s njima biti njihov Bog. I otrt 
će svaku suzu s njihovih očiju i neće više biti ni smrti ni tuge, ni 
jauka ni boli neće više biti, jer je prošlo što je bilo prije.« 

1. Čistilište — mjesto čišćenja. Na zemlji nije lako potpuno očistiti 
svoju dušu od grijeha i potpuno zadovoljiti za njih. Mnogi umiru u 
milosti posvećujućoj, ali ’m duša nije tako čista da bi smjela pred 
neizmjerno svetoga Boga u nebo jer »ništa nečisto ne ide u nj«, 
kaže sv. Ivan. Milosrdni Bog daje takvim dušama mogućnost da se 
trpljenjem očiste. Mjesto takvog čišćenja zovemo čistilište. 

U čistilište idu duše onih koji su umrli u milosti posvećujućoj, 
a imaju još neokajane male grijehe ili još nisu zadovoljili za svoje 
grijehe. 

Duše u čistilištu gorko okaja- 
vaju svoje grijehe i neizmjerno 
teže za Bogom. Trpe silno velike 
bolove, u kojima se čiste. Napose 
trpe što još ne mogu gledati Boga, 
koga ljube iznad svega. Ipak ih 
tješi svijest da će sigurno doći u 
nebo; Duše u čistilištu ne mogu 
same sebi pomoći, mi im pak mo- 
žemo pomoći, jer smo s njima u 
općinstvu svetih. Napose im poma- 
žemo oprostima i žrtvom sv. Mise. 

Također i sveci u nebu mole za duše u čistilištu da bi se oslobodile 
kazni. Čistilište će trajati do sudnjega dana; onda će duše za sve 
svoje grijehe zadovoljiti. Zatim čistilište prestaje, a ostaje samo 

pakao i nebo. 

* 

2. Nebo — mjesto vječne radosti. Tko umre u milosti Božjoj i za- 
dovoljio je za grijehe, ide u nebo. Spašeni gledaju u nebu tro jedi- 
noga Boga »kakav je«, uči sv. Ivan, »licem u lice«, kako razlaže sv. 
Pavao. Budući da ga duboko spoznaju, ljube ga nada sve. Zato su 
zauvijek neizmjerno sretni. Radost blaženih u nebu je veća nego mi 
možemo zamisliti. Sv. Pavao kaže: »Što oko nije vidjelo, ni uho nije 
čulo, ni u srce čovječje nije unišlo, to je pripravio Bog onima koji 
ga ljube.« 

U nebu neće biti ni najmanjega trpljenja, neće biti ni smrti ni 
bolesti, već neizrecivo i vječno veselje. Spašeni gledaju također 
proslavljenog Isusa i žive u društvu s Marijom, anđelima i svecima. 
A vesele se društvu svojih rođaka i znanaca koji su umrli vi milosti. 
Spašeni ne uživaju svi jednako veselje. Svaki prima nagradu po 
svojim djelima. »Tko obilno sije, obilno će i žeti«, napisao je sv, 
Pavao. 


ODGOVORI: 1. Što trpe duše u čistilištu? 2. Što tješi duše u čistilištu? 3. 
Kako možemo dušama u čistilištu pomagati? 4. Kako će dugo trajati čisti- 
liste? 5. Što kaže sv. Pavao o vječnoj radosti u nebu? 6. Čega u nebu neće 
više biti? 7. U čijem ćemo se društvu nalaziti u nebu? 8. Uživaju li u nebu 
svi jednaku radost? 9. Kako će dugo trajati radost blaženih? 


NAUČI: 


72. Tko ide u čistilište? 

U čistilište idu duše onih koji su umrli u milosti posvećujućoj, a 
još nisu zadovoljili za svoje grijehe. 

72. Tko ide u nebo? 

U nebo ide tko umre u milosti Božjoj, a zadovoljio je za grijehe 
koje je učinio. 

73. U čemu je najveća radost blaženih u nebu? 

Najveća je radost blaženih u nebu da gledaju Boga licem u lice 
i ljube ga. Zato su kroz svu vječnost neizmjerno sretni. 

ZA ŽIVOT: 1. Molit ću svako veče bar malo za duše u čistilištu. 2. 
Učinit ću sve da sigurno dođem u nebo. 

SVETO PISMO: »Pravednici će ući u život vječni.« (Mt. 25, 46) »Prave- 
dnici će vječno živjeti i u Gospodinu je njihova plaća.« (Mudr. 5, 16) »Ra- 
dujte se i veseiite se jer je obilna vaša plaća na nebu.« (Mt. 5, 12) 

IZ ŽIVOTA CRKVE: 1. Dušni dan slavimo 2. studenoga. Za taj dan 
uređujemo grobove. Svaki svećenik tog dana služi tri svete Mise. Tada 
možemo darovati dušama u čistilištu potpun oprost toliko puta koliko puta 
posjetimo crkvu i izmolimo šest Očenaša, Zdravomarija, Slavaocu. 2. Sva 
služba Božja u našim crkvama je blijeda slika vječne Božje službe anđela 
i svetaca u nebu. 

ZADAĆA: 1. Pohodi grob kojega znanca, rođaka ili dobrotvora i tamo 
moli za njegovu dušu. 2. Napiši koja nas tri zapovijedana blagdana najviše 
podsjećaju na nebo. 3. Nacrtaj tri kružnice, koje se isprepliću, znak presv. 
Trojstva, koje gledaju blaženi u nebu. 

MOLITVE ZA POKOJNIKE: O Bože, Stvoritelju i Otkupitelju svih 

vjernih, udijeli dušama službenika i službenica svojih oproštenje svih gri- 
jeha da oproštenje, koje su vazda željele, pobožnim molitvama postignu. 
Pokoj vječni daruj im, Gospodine! 

I svjetlost vječna svijetlila njima. 

Počivali u miru. Amen. 

30. PRESVETO TROJSTVO 


Prije nego je Isus uzašao na nebo, rekao je apostolima: »Dana mi 
je sva vlast na nebu i na zemlji. Idite, dakle, i naučavajte sve 
narode, krstite ih u ime Oca i Sina i Duba Svetoga i učite ih da 
drže sve moje zapovijedi. I evo, ja sam s vama u sve dane do 
svršetka svijeta.« 

Kad smo učili o Bogu i o našem spasenju, upoznali smo koliko 
je Bog učinio za nas. Stvorio nas je, otkupio i posvetio. Pogledajmo 
sada još najveću tajnu svete vjere, tajnu Presvetoga Trojstva, u 
kojoj spoznajemo jednoga Boga u tri osobe. 


1. U Bogu su tri osobe: Otac, Sin i Duh Sveti. Tri božanske osobe 
objavile su se prigodom Isusova krštenja. Kad je Isus, utjelovljeni 
Sin božji, izašao iz vode, otvorilo se nebo i Duh Sveti se pokazao 
u slici goluba, a iz neba se začuo glas Boga Oca: »Ovo je moj ljub- 
ljeni Sin, koji mi je omilio!« Najjasnije je Isus objavio da su u Bogu 
tri osobe kad je prije svoga uzašašća na nebo zapovjedio apostolima 
da ljude krste u ime Oca i Sina i Duha Svetoga. 


2. Svaka božanska osoba jest pravi Bog. Otac je pravi Bog, Sin je 
pravi Bog i Duh Sveti je pravi Bog. Zato svaka božanska osoba ima 
sva Božja svojstva. Kao što je Otac svemogući, vječan, sveznajući, 
tako je svemogući, vječan, sveznajući Bog Sin i jednako tako Bog 
Duh Sveti. Budući da je svaka osoba pravi Bog, zato Oca i Sina 
i Duha Svetoga jednako molimo i poštujemo. 

Tri božanske osobe su ipak samo jedan Bog. Sve imaju jednu, 
istu, nerazdjeljivu božansku narav. Zato je u Bogu samo jedan naj- 
sa vršeni j i um, jedna najsavršenija volja i jedan naj savršeniji život. 
Sve tri božanske osobe zajedno zovemo Presveto Trojstvo. 

Tu istinu da su u jednom Bogu tri osobe naš razum ne može 
razumjeti. Ta je istina za nas najveća tajna. Da nam nije Isus tu 
istinu objavio, mi za nju ne bismo uopće znali. Pa i sada, kad je 
poznamo, ne razumijemo je jer je naš um preslab da bi razumio 

Boga, kad ne razumije potpuno ni stvorenih stvari. Znamo ipak da 
u tom: jedan je Bog, a u njemu tri osobe, nema nikakva protu- 
slovlja. 

3. Slava Ocu i Sinu i Duhu Svetomu. Presveto Trojstvo zbog nje- 
gove neizmjerno velike slave molimo, štujemo i slavimo. Zbog nje- 
govih dobročinstava zahvaljujemo njemu. Sve što imamo, dar je 
božanskih osoba. Neka Božja djela nas upućuju posebno na pojedine 
božje osobe, zato se za ta djela napose zahvaljujemo pojedinim bo- 
žanskim osobama: Ocu — koji nas je stvorio, Sinu — koji nas je 
otkupio, i Duhu Svetomu da nas je posvetio. 

ODGOVORI: 1. Kad su se objavile tri božanske osobe? 2. Kako po Isusovoj 
zapovijedi moraju apostoli krstiti? 3. Ima li svaka božanska osoba sva 
Božja svojstva? 4. Zašto Oca i Sina i Duha Svetoga jednako molimo? 5. 
Da ii je u Bogu jedna narav, jedan um, jedna volja? 6. Zašto je nauka o 
presv. Trojstvu vjerska tajna? 7. Kako zovemo sve tri božanske osobe zajed- 
no? 8. Koja Božja djela nas posebno upućuju na Boga Oca, koja na Boga Sina, 
a koja na Boga Duha Svetoga? 

NAUCI: 

74. Koliko ima osoba u Bogu? 

U Bogu su tri osobe: Otac, Sin i Duh Sveti. 

75. Da li je svaka božanska osoba pravi Bog? 

Svaka božanska osoba je pravi Bog; ipak su tri božanske osobe 
samo jedan Bog. " 

ZA ŽIVOT: 1. Presveto Trojstvo slavim na početku i na kraju svake 
molitve. Molitvu započinjem znakom svetoga križa: u ime Oca i Sina i 
Duha Svetoga. Završavam s pohvalom: »Slava Ocu i Sinu i Duhu Svetomu, 
kako bijaše na početku tako i sada i vazda i u vijeke vjekova. Amen.« To 
ću često moliti. 2 . Na krštenju su u moju dušu došle sve tri božanske 
osobe. Često ću misliti na to. 

IZ ŽIVOTA CRKVE: 1. U čast Presvetoga Trojstva slavimo poseban 
blagdan na prvu nedjelju po Duhovima. 2 . Vjeru u Presveto Trojstvo ispo- 
vijedamo u vjerovanju apostolskom: »Vjerujem u Boga Oca svemogućega . . . 
i u Isusa Krista, Sina njegova . . . Vjerujem u Duha Svetoga . . .« 3. Sve tri 
božanske osobe, i svaku napose, častimo na početku svakih litanija. 

ZADAČA: Nacrtaj djetelinu sa tri lista. Ispod toga napiši: Djetelina 
označuje jednu božansku narav, a tri lista označuju tri božanske osobe. 

PJESMA: Već žarko sunce zalazi, 

0 svjetlosti neprolazna, 

Jedinstvo, Trojstvo blaženo, 

U srca naša svjetlost lij! 

Sa Ocem skupa Sinu mu 

1 tebi Duše Presveti, 

Nek bude, ko što bila je, 

U vijeke slava vječita. 

(H. C. P. str. 122 ) 

